AN COIMISIÚN EORPACH An Bhruiséil,16.5.2022 COM(2022) 223 final 2022/0162(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir leis na rialacha airgeadais is infheidhme maidir le buiséad ginearálta an Aontais ‑(athmhúnlaithe)



MEABHRÁN MÍNIÚCHÁIN 1.COMHTHÉACS AN TOGRA •Forais agus cuspóirí an togra Leis an Rialachán Airgeadais, leagtar síos na prionsabail agus na rialacha ginearálta airgeadais maidir le buiséad an Aontais a bhunú agus a chur chun feidhme agus maidir le hairgeadas an Aontais a rialú. Tá Rialachán Airgeadais 2018 ann mar thoradh ar athbhreithniú mór, a ionchorpraíonn na Rialacha maidir le Cur i bhFeidhm roimhe seo in aon leabhar rialacha amháin. Leis an athbhreithniú sin, cuireadh go mór leis an tsolúbthacht agus leis na rialacha airgeadais simplithe agus réitíodh an bealach do na tograí faoin gcreat airgeadais ilbhliantúil (CAI) 2021-2027. Ní mór am a bheith ag teastáil ó na rialacha níos simplí sin chun leas a bhaint as a n‑acmhainneacht iomlán maidir le cláir agus ionstraimí 2021-2027 a chur chun feidhme, mar shampla maidir leis an gcur chuige iniúchóireachta aonair, maidir le trasiontaoibh ar iniúchtaí agus ar mheasúnuithe, roghanna costais simplithe, ualach riaracháin laghdaithe, agus maidir leis an bhfócas ar thorthaí. Is rómhinic a chruthaíonn athruithe ar rialacha airgeadais éiginnteacht d’fhaighteoirí cistí de chuid an Aontais. Dá bhrí sin, tá leasú spriocdhírithe á mholadh ag an gCoimisiún anois, arb é is aidhm dó an chothromaíocht cheart a bhaint amach trí dhíriú ar athruithe a bhfuil fíorghá leo. Is é is príomhchúis leis an athbhreithniú sin an gá atá leis an Rialachán Airgeadais a ailíniú leis an bpacáiste CAI, chun leabhar rialacha aonair a choimeád lena rialaítear caiteachas an Aontais, rud a chiallaíonn go n‑áirítear na rialacha ginearálta airgeadais uile sa Rialachán Airgeadais. Tabharfaidh sé sin deimhneacht dhlíthiúil níos fearr d’institiúidí an Aontais agus d’fhaighteoirí cistí de chuid an Aontais. Léirítear sa togra freisin na dearbhuithe a rinne institiúidí an Aontais i gcomhthéacs an CAI. Ina theannta sin, áirítear sa togra feabhsuithe spriocdhírithe agus simplithe. Sainaithníodh iad sin ó tháinig Rialachán Airgeadais 2018 i bhfeidhm agus freagraíonn cuid acu d’imeachtaí agus do threochtaí a tharla le déanaí. Tógann feabhsuithe ar na ceachtanna a foghlaimíodh ó phaindéim COVID‑19 agus tá siad dírithe ar bhainistiú géarchéime. Tá sé mar aidhm leo freisin leasanna airgeadais an Aontais a chosaint níos fearr (mar shampla trí níos mó úsáid a bhaint as digitiú), rannchuidiú ar bhealach níos fearr le cuspóirí beartais an Aontais a bhaint amach agus simpliú breise a bhaint amach d’fhaighteoirí cistí de chuid an Aontais. •Comhsheasmhacht le forálacha beartais atá sa réimse beartais cheana Tagann an togra seo tar éis pacáiste an CAI a ghlacadh, chun tuilleadh feabhais a chur ar na rialacha atá le húsáid chun cláir agus ionstraimí 2021-2027 á gcur chun feidhme, agus ina dhiaidh sin. Léiríonn an togra maoluithe áirithe ar an Rialachán Airgeadais reatha a chinn reachtóir an Aontais le linn na caibidlíochta maidir le CAI, go háirithe maidir le reachtaíocht earnála. Trí rialacha airgeadais an Aontais a shimpliú agus a fheabhsú, ba cheart tionchar na mbeartas agus a dtorthaí ar an láthair a mhéadú freisin. 2.BUNÚS DLÍ, COIMHDEACHT AGUS COMHRÉIREACHT •Bunús dlí Tá an togra bunaithe ar Airteagal 322(1) den Chonradh ar Fheidhmiú an Aontais Eorpaigh (CFAE). •Coimhdeacht (i gcás inniúlacht neamheisiach) Baineann glacadh rialacha ginearálta airgeadais an Aontais le hinniúlacht eisiach an Aontais. •Comhréireacht Leis an togra seo déantar an Rialachán Airgeadais a ailíniú le pacáiste CAI 2021-2027 agus áirítear leis feabhsuithe spriocdhírithe agus simplithe. Níl rialacha sa togra nach mbeadh gá leo chun cuspóirí an Chonartha a bhaint amach. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR •Comhairliúcháin leis na páirtithe leasmhara Reáchtáladh comhairliúchán poiblí maidir leis an leasú atá beartaithe ar an Rialachán Airgeadais ó mhí Iúil go Deireadh Fómhair 2021, agus fuair sé 38 aighneacht. Tháinig na freagraí ó raon leathan páirtithe leasmhara, lena n‑áirítear an pobal i gcoitinne, údaráis na mBallstát, eagraíochtaí idirnáisiúnta, eagraíochtaí neamhrialtasacha agus comhlachais ghnó.

Maidir le cosaint leasanna airgeadais an Aontais a neartú, thacódh formhór na bhfreagróirí le bearta breise trédhearcachta agus cosanta. Mheas siad go raibh gá le solúbthacht agus comhréireacht, agus go raibh rúndacht, cosaint sonraí agus úsáid chomhsheasmhach na n‑uirlisí atá ann cheana tábhachtach. Tríd is tríd, chuir na rannpháirtithe fáilte roimh na feabhsuithe a d’fhéadfaí a dhéanamh ar an gcóras luathbhraite agus eisiaimh (EDES). Bhí tacaíocht ghinearálta ann don Choimisiún dícheall cuí iomchuí a dhéanamh chun a áirithiú go gcomhlíonfaidh na heintitis a gcuirfear cúram orthu an dlí is infheidhme de chuid an Aontais agus caighdeáin chomhaontaithe idirnáisiúnta agus Aontais. Ar deireadh, theastaigh ó pháirtithe leasmhara ról an Rialacháin Airgeadais a neartú maidir le cosc a chur ar leasanna gairmiúla iarrthóirí nó tairgeoirí a bheith ag teacht salach ar a chéile. D‘fhéadfadh treoirlínte inmheánacha d’fhoireann an Aontais ról a imirt ina leith sin, áfach. D’aontaigh na rannpháirtithe sa chomhairliúchán poiblí ar an tábhacht a bhaineann le rialacha áirithe maidir le cur chun feidhme na gclár a shimpliú agus a shoiléiriú chun an t‑ualach riaracháin a laghdú. Chuir na páirtithe leasmhara fáilte roimh bhearta maidir leis na hábhair seo a leanas: (i) slándáil an Aontais agus uathriail straitéiseach; (ii) ionstraimí airgeadais, ráthaíochtaí buiséadacha agus cúnamh airgeadais, i gcás ina bhfuil tacaíocht shoiléir ann chun oibleagáidí tuairiscithe a chuíchóiriú; agus (iii) rialuithe agus iniúchtaí digiteacha, i gcás inar aithin na páirtithe leasmhara gur cheart maoirseacht dhaonna a choimeád. Maidir le bainistiú géarchéime, spreag na rannpháirtithe sa chomhairliúchán cur chuige chun tógáil ar na ceachtanna a foghlaimíodh ón ngéarchéim COVID‑19 chun rialacha soláthair a fheabhsú. Rinne páirtithe leasmhara mionléiriú ar athruithe a d’fhéadfadh a bheith ann, mar shampla solúbthacht bhreise chun leasuithe ar chonarthaí a thabhairt i gcrích, glacadh le doiciméid leictreonacha, agus tacaíocht do thionscnaimh agus cláir dhomhanda a éascú. Tá breithniú cúramach déanta ag an gCoimisiún ar an aiseolas sin agus tá an chuid is mó de léirithe aige sa dréacht‑togra. •Measúnú tionchair I gcomhréir leis an ráiteas ón gCoimisiún maidir le hathbhreithnithe a dhéanfar ar an Rialachán Airgeadais amach anseo, níl gá le measúnú tionchair. Soláthraítear leis an Rialachán Airgeadais na rialacha ginearálta agus an bosca uirlisí chun cláir caiteachais agus ionstraimí caiteachais an Aontais a chur chun feidhme. Dá bhrí sin, níl aon tionchar díreach eacnamaíoch, comhshaoil ná sóisialta ag athbhreithnithe ar an reachtaíocht a d’fhéadfaí a anailísiú go héifeachtach i measúnú tionchair. Bíonn breisluach leis na measúnuithe tionchair nuair a dhéantar roghanna beartais maidir le cláir agus ionstraimí chaiteachais shonracha nach mór a bheith i gcomhréir leis an gcreat rialála atá le fáil sa Rialachán Airgeadais. Ina ionad sin, rinne an Coimisiún comhairliúchán poiblí don togra seo, ar gnáthchleachtas é. Tá an Coimisiún ag tógáil freisin ar an taithí oibríochtúil agus ar na ceachtanna a foghlaimíodh, go háirithe chun na saincheisteanna a bhfuiltear chun aghaidh a thabhairt orthu agus an breisluach a bhaineann le rannpháirteachas an Aontais a shainaithint agus anailís a dhéanamh orthu. •Oiriúnacht Rialála agus simpliú Ní thagann an t‑athbhreithniú ar an Rialachán Airgeadais faoin gclár um Oiriúnacht agus Feidhmíocht Rialála (REFIT). Mar sin féin, trí fhreagra a thabhairt ar an ngá atá le rialacha airgeadais an Aontais a shimpliú, a fheabhsú agus a ailíniú le pacáiste CAI 2021-2027, cuireann an t‑athbhreithniú go mór leis an gclár oibre maidir le rialáil níos fearr. Tá an cur chuige atá beartaithe ag teacht go hiomlán leis an gcreat um rialáil níos fearr agus le hobair an Choimisiúin maidir le simpliú. Mar shampla, tá tagairt sa togra d’iniúchtaí digiteacha agus do theicneolaíochtaí atá ag teacht chun cinn chun úsáid níos leithne na n‑iniúchtaí sin a spreagadh, agus solúbthacht á coinneáil ag an am céanna. Áirítear sa togra freisin ceachtanna a foghlaimíodh ó COVID‑19 maidir le soláthar (e.g. soláthar comhpháirteach, soláthar thar ceann na mBallstát, comhlacht lárnach ceannaigh a úsáid, ilfhoinsiú don chineál céanna earraí nó seirbhísí, sonrascú leictreonach agus rialacha níos fearr maidir le saineolaithe seachtracha). Tá bearta simpliúcháin ann freisin maidir le deontais (e.g. foirmeacha simplithe deontas, rialacha níos simplí maidir le húsáid saorálaithe, ríomh níos simplí chun comhlíonadh an phrionsabail neamhbhrabúis a léiriú, agus próiseas níos simplí chun cabhair dhaonnúil a dheonú). Is é cuspóir deiridh na mbeart sin an t‑ualach riaracháin a laghdú d’iarratasóirí agus d’fhaighteoirí chistí an Aontais, gan rioscaí breise a chruthú do bhainistiú fónta airgeadais bhuiséad an Aontais. Ní dhíolmhaíonn an togra seo micrifhiontair óna raon feidhme. Féadfaidh fiontair den sórt sin a bheith ina dtairbhithe de chistí an Aontais agus, dá bhrí sin, ní mór dóibh a bheith faoi réir na rialacha ginearálta airgeadais. Leis na rialacha don tréimhse chistiúcháin 2021-2027, tá sé níos éasca do mhicrifhiontair páirt a ghlacadh ann cheana féin. Mar shampla, bhain an Coimisiún úsáid as rialacha an Rialacháin Airgeadais le déanaí maidir le foirmeacha simplithe cistiúcháin chun cinneadh a ghlacadh lena gceadaítear d’úinéirí micrifhiontar a gcuid costas foirne a dhearbhú mar chostais aonaid réamhshainithe faoi aon chlár maoiniúcháin, gan gá fianaise a chur ar fáil do na rátaí a dearbhaíodh. Ina theannta sin, i réimsí áirithe, laghdaíonn an togra na costais ar ghnólachtaí, ar micrifhiontair, fiontair bheaga agus mheánmhéide (MFBManna) iad go minic. Is é is aidhm don togra cur chun feidhme phrionsabal na comhréireachta a neartú trí, inter alia, bheith ag brath ar dhícheall cuí na gcomhpháirtithe atá ag cur an bhuiséid chun feidhme faoi bhainistíocht indíreach. D’fhágfadh sé sin go bhféadfaí cur chuige níos solúbtha a ghlacadh maidir le MFBManna. Ar bhonn níos ginearálta, ba cheart go rachadh go leor de na bearta simpliúcháin spriocdhírithe chun tairbhe do na fiontair uile agus dá bhrí sin d’fhiontair bheaga agus mheánmhéide freisin. •Cearta bunúsacha Comhlíonann an togra Cairt um Chearta Bunúsacha an Aontais Eorpaigh. 4.IMPLEACHTAÍ BUISÉADACHA Níl aon impleacht bhuiséadach ag an togra. 5.EILIMINTÍ EILE •Míniúchán mionsonraithe ar fhorálacha sonracha an togra 1.1.Ailíniú leis an gCAI agus simpliú ·Ailíniú leis an gCAI (ginearálta): Cuirtear roinnt tagairtí do bhunghníomhartha 2021-2027 agus do reachtaíocht eile leis an Rialachán Airgeadais. Ina theannta sin, chun cur chun feidhme rianúil Rialachán CAI a áirithiú, tá sé beartaithe maoluithe áirithe ar na prionsabail bhuiséadacha a leagtar amach sna bunghníomhartha earnálacha a léiriú sa Rialachán Airgeadais i gcomhréir le cur chuige an leabhair rialacha aonair (Airteagail 12, 14, 15 agus 18, Airteagal 32(2), Airteagal 41(2), Airteagal 44(1) agus (3), Airteagal 48(2), Airteagal 54, Airteagal 96(1) agus (2), Airteagal 97(3), Airteagal 106(1), Airteagal 115(3), Airteagal 214(3), Airteagal 250(1)(b) agus Airteagal 253(1)(c) den Rialachán Airgeadais). Ina theannta sin, chun obair leantach a dhéanamh ar an dearbhú comhpháirteach maidir le hábhar anRialacháin maidir le Coinníollacht Ghinearálta a chur san áireamh, cuirtear tagairt don Rialachán seo isteach faoi Theideal II maidir leis na prionsabail nach féidir maolú a dhéanamh orthu le reachtaíocht earnálach (Airteagal 6). ·Iasachtaíocht agus iasachtóireacht: Is é is aidhm don togra an tuairisciú a fheabhsú i gcomhréir leis an gcomhdhearbhú 2020/C 444 I/06, d’fhonn trédhearcacht a mhéadú agus comhar leis an údarás buiséadach a éascú. Leis an leasú atá beartaithe, déantar na hoibleagáidí tuairiscithe maidir le hoibríochtaí iasachtaíochta agus iasachtaithe a chuíchóiriú. Códaíonn sí an cleachtas reatha trí fhorléargas cuimsitheach ar oibríochtaí an Choimisiúin chun iasachtaí a fháil agus a thabhairt a áireamh sa doiciméad atá i gceangal leis an roinn den bhuiséad a bhaineann leis an gCoimisiún (Airteagal 52(1)). ·Ioncam sannta: Is é is aidhm don togra trédhearcacht agus infheictheacht an ioncaim shannta sheachtraigh a mhéadú sna doiciméid a ghabhann leis an mbuiséad, i gcomhréir leis an gcomhdhearbhú (Airteagal 22(1) agus Airteagal 41(3) agus (8)). Tá sé mar aidhm aige freisin bainistiú ranníocaíochtaí breise ó na Ballstáit (lena n‑áirítear ranníocaíochtaí deonacha) a éascú (Airteagal 21(2)), agus ar an gcaoi sin an gá le híocaíochtaí a iarraidh ó na Ballstáit a sheachaint sula dtiocfaidh riachtanais íocaíochta iarbhír chun cinn.

·Ionstraimí airgeadais agus ráthaíochtaí buiséadacha: Tá sé d’aidhm ag an togra soiléireacht dhlíthiúil a fheabhsú trí na nithe seo a leanas a dhéanamh: (i) aghaidh a thabhairt ar neamhréireachtaí agus iomarcaíochtaí sa Rialachán Airgeadais reatha; (ii) léiriú níos fearr a thabhairt ar fheidhmiú soláthair agus ráthaíochtaí buiséadacha; agus (iii) na rialacha ábhartha a thabhairt cothrom le dáta (Airteagal 2(9), Airteagal 2(15) nua, Airteagal 2(33) nua, Airteagal 212(3) nua, Airteagal 212(5), Airteagal 213(4), Airteagal 221 agus Airteagal 223(6), agus Airteagal 213(5) nua). ·Ina theannta sin, déantar tuairisciú a chuíchóiriú leis an togra chun dúbláil agus neamhréireachtaí a sheachaint. Neartaítear leis na hoibleagáidí tuairiscithe i ndoiciméad oibre a ghabhann leis an dréachtbhuiséad agus sa tuarascáil airgeadais chomhtháite faoi Airteagal 253(1). Ciallaíonn an sruthlíniú sin freisin nach mór Airteagal 250 atá ann faoi láthair a scriosadh. Ar deireadh, neartaíonn an togra Airteagal 218 trí fhorálacha áirithe d’iar-Airteagal 41(5) a bhogadh go hAirteagal 218. Cinntíonn an t‑aistriú sin nach gá dhá thuarascáil chomhthreomhara a ullmhú ar an gciste don soláthar coiteann a bhfuil ábhar comhchosúil iontu (Airteagal 41(5)(g), Airteagal 210(3) agus Airteagal 218). ·Soiléirítear sa togra freisin an chaoi a n‑idirghníomhaíonn an soláthar agus na ráthaíochtaí buiséadacha leis na sainmhínithe agus na rialacha maidir le gealltanais bhuiséadacha, gealltanais dhlíthiúla, faighteoirí agus faisnéis faoi fhaighteoirí a fhoilsiú (Airteagal 2(38) agus (58), Airteagal 7(4), Airteagal 10(3), Airteagal 38(3)(c), Airteagal 112(2), Airteagal 113(1)(a), Airteagal 113(4), Airteagal 115(2) agus Airteagal 163). 1.2.Bainistiú géarchéime, nuachóiriú agus simpliú ·Deonacháin neamhairgeadais ó institiúidí an AE: tá ionstraim nua sa togra lena léirítear an cleachtas reatha. Cuirfidh sé creat ar fáil d’institiúidí an Aontais Eorpaigh chun earraí, seirbhísí, soláthairtí nó oibreacha a dheonú. Cuirfear bunús dlí cobhsaí ar fáil leis freisin, go háirithe le haghaidh cásanna éigeandála a bheidh ann amach anseo, níos mó trédhearcachta, cuntasachta agus deimhneachta dlíthiúla d’fhaighteoirí (Airteagal 2(1), (2), (3), (38), (50) agus (58), Airteagal 133, Airteagal 154(3) agus Airteagal 244 nua). ·Duaiseanna: Cosúil le tabhairt isteach deonacháin neamhairgeadais, ba cheart d’institiúidí an Aontais a bheith in ann duaiseanna nach duaiseanna airgeadais iad a bhronnadh freisin, amhail dearbháin, ticéid agus turais. Tá sé sin tábhachtach freisin, mar shampla, chun comórtais a cheadú i measc daoine óga nach bhfuil cuntas bainc acu ina mBallstát, ach atá in ann luach saothair a fháil go héasca i bhfoirm phraiticiúil. Ní mór mionathruithe a dhéanamh ar Airteagal 2(52), 210(4) agus 211(1) chun an fhéidearthacht seo a thabhairt isteach. ·Soláthar agus saineolaithe: Leis an togra, oiriúnaítear na rialacha soláthair a bhfuil feidhm acu i gcásanna bainistithe géarchéime ionas go mbeidh institiúidí nó comhlachtaí an Aontais in ann soláthar a dhéanamh thar ceann na mBallstát nó gníomhú mar chomhlacht lárnach ceannaigh. Bheadh an comhlacht lárnach ceannaigh sin in ann soláthairtí agus seirbhísí a bhronnadh nó a athdhíol do na Ballstáit, agus nósanna imeachta soláthair comhpháirteacha a sheoladh, cé nach mbeadh institiúidí an AE ag fáil seirbhísí agus soláthairtí dóibh féin (Airteagal 169(1) agus (2), Airteagal 169(3) nua, agus pointe 11.1(f) agus pointe 12.2(a) d’Iarscríbhinn I). Tugann an togra an sainmhíniú ar ghéarchéim chun an tsláinte phoiblí agus sláinte ainmhithe, cásanna éigeandála do shábháilteacht bia agus bagairtí sláinte domhanda amhail paindéimí san áireamh (Airteagal 2(22)) a thabhairt cothrom le dáta freisin. Bearta simpliúcháin eile agus ceartúcháin theicniúla lenar féidir conarthaí ilfhoinsithe, neamhréireachtaí agus easnaimh chearta a shoiléiriú, agus digitiú na nósanna imeachta soláthair a shoiléiriú (Airteagal 2(46), Airteagal 2(76), Airteagal 164(5), Airteagal 168(3), Airteagal 171(1), Airteagal 173(1), Airteagal 174(2) agus (3), pointe 175, pointe 1.2, pointe 6.2, pointe 6.3, pointe 6.4, pointe 6.6, pointe 9.3, pointe 9.4, pointe 9.5, pointe 11.1(a) agus (c), pointe 11.1 (h)(iv), pointe 11.1 (j) agus (m), pointe 11.2, pointe 16.3(f) agus (g), pointe 18.1, pointe 18.7, pointe 19.2, pointe 20.2, pointe 21.1, pointe 24.3, pointe 27, pointe 28.1, pointe 28.2, pointe 29.4, pointe 30.2, pointe 31.1, pointe 34 nua, pointe 35.1 agus pointe 39.3 d’Iarscríbhinn I). Déantar rialacha soláthair an Rialacháin Airgeadais a ailíniú tuilleadh leis na tograí le Treoir 2014/24/AE maidir le soláthar poiblí agus le Treoir 2014/55/AE maidir le sonrascú leictreonach. Mar shampla, soiléirítear sa togra teorainneacha ama a bhfuil feidhm acu maidir le córais dhinimiciúla ceannaigh, agus áirítear leis an togra an fhéidearthacht measúnú a dhéanamh – mar chritéir dhámhachtana – ar cháilíochtaí agus ar thaithí na mball foirne a shanntar chun an conradh a chomhlíonadh (Airteagal 117(3), Airteagal 176(2), Airteagal 176(4) agus (5) nua, agus Airteagal 179(1)). Freagraíonn an togra freisin don ghá atá le rialacha níos solúbtha do thoscaireachtaí an Aontais i dtríú tíortha, agus dálaí agus cleachtais an mhargaidh áitiúil á gcur san áireamh ag na Ballstáit. Dá bhrí sin, déantar an tairseach agus na rialacha maidir le rochtain ar an margadh a ailíniú leo siúd a bhfuil feidhm acu faoi láthair maidir le soláthar don ghníomhaíocht sheachtrach. Ina theannta sin, bheadh cead ag toscaireachtaí de chuid an Aontais a dhéanann conarthaí a dhámhachtain ar a gcuntas féin glacadh, mar shampla, le doiciméid iarratais a chur isteach de láimh (Airteagal 153(5)). Tá sé beartaithe freisin na bearta a rinneadh faoin Ionstraim Soláthair Phoiblí Idirnáisiúnta (IPI, nár glacadh fós) a chur i bhfeidhm maidir le soláthar institiúidí an Aontais. Beidh ar údaráis chonarthacha bearta IPI a chur i bhfeidhm (i bhfoirm coigeartú scóir do thairiscintí a fhaightear ó oibreoirí eacnamaíocha atá bunaithe i dtríú tíortha áirithe nó a eisiamh uathu) ar an mbealach céanna le húdaráis chonarthacha agus eintitis chonarthacha na mBallstát nuair a thiocfaidh Rialachán IPI i bhfeidhm agus nuair a dhéantar bearta IPI a ghlacadh agus a fhoilsiú san Iris Oifigiúil – ba cheart go dtabharfadh institiúidí an Aontais Eorpaigh dea-shampla agus go gcuirfeadh siad na rialacha céanna i bhfeidhm (Airteagal 179(1), nua, agus pointe 14 d’Iarscríbhinn I). Freagraíonn an togra don ghá atá le simpliú a dhéanamh ar na nósanna imeachta soláthair d’fhoirgnimh. Thairis sin, eisiatar ó raon feidhme rialacha soláthair an Rialacháin seo na seirbhísí fíordheimhnithe arna soláthar ag nótairí, áirítear leis an togra go bhféadfaí nósanna imeachta idirbheartaíochta a bheith ann gan iad a fhoilsiú roimh ré le haghaidh seirbhísí arna soláthar ag eagraíochtaí de chuid na mBallstát agus leathnaítear leis an raon feidhme chun nós imeachta idirbheartaithe a úsáid gan fógra conartha a fhoilsiú roimh ré tar éis nós imeachta iomaíoch nár éirigh leis a fhoilsiú le hidirbheartaíocht (Airteagal 164 agus pointe 6 d’Iarscríbhinn I). Faoin gcásdlí reatha, ní mór do thairgeoirí fianaise a sholáthar ar na critéir roghnúcháin agus eisiaimh a d’úsáid siad sula ndéanfaidh siad cinneadh tairiscint a dhámhachtain. Áirithítear leis an togra go bhfuil an Rialachán Airgeadais ailínithe leis an gcásdlí maidir leis sin (Airteagal 2(51) agus pointe 18.4 d’Iarscríbhinn I). Leagtar béim sna haithrisí ar na rialacha reatha maidir le soláthar poiblí glas. Ar deireadh, déanann an togra rialacha níos cuimsithí do shaineolaithe agus déanann sé iad a ailíniú leis an méid atá ag tarlú sa mhargadh. Chuirfeadh sé sin ar chumas institiúidí an Aontais dul in iomaíocht le luach saothair arna dtairiscint ag gníomhaithe eile ar an margadh agus saineolaithe seachtracha ar luach saothair á gconrú acu. Chuirfeadh rialacha nua ar chumas an Choimisiúin liostaí saineolaithe a úsáid ar feadh tréimhse níos faide (Airteagal 242). ·Deontais: Áirítear leis an togra nuashonruithe teicniúla, simpliú, soiléirithe agus ceartúcháin. Soiléiríonn sé na rialacha maidir le foirmeacha simplithe deontas (Airteagal 184(3) agus Airteagal 187) agus leagtar síos ann go mbaineann an teorainn 50 % le costais saorálaithe le maoiniú iomlán gníomhaíochta (Airteagal 194(2)). Thairis sin, soiléirítear sa togra nach gceanglaítear go córasach le nós imeachta sáraíochta diúltú do rannpháirtí i nós imeachta um dhámhachtain (Airteagal 135). Simplíonn an togra freisin ríomhanna faoin bprionsabal neamhbhrabúis (Airteagal 196(4)) agus tacaíocht airgeadais a sholáthar do thríú páirtithe le haghaidh cásanna speisialta (Airteagal 208, an tríú fomhír). Chun trédhearcacht a mhéadú, cuirtear isteach sainmhíniú ar Eagraíochtaí Neamhrialtasacha, agus bheadh ar iarratasóirí deontais a stádas dlíthiúil a dhearbhú agus a dheimhniú cibé acu eagraíochtaí neamhrialtasacha iad nó nach ea (Airteagal 2(46) nua agus Airteagal 200(1)(a) nua). Ar deireadh, ceartaítear sainmhíniú agus úsáid ‘conarthaí poiblí’ faoi Theideal VIII (Airteagal 2(16) agus Airteagal 205(1) agus (2)).

·Deonacháin d’institiúidí an AE: Ceadaítear leis an togra seo cinneadh níos tapúla a dhéanamh maidir le deonacháin a ghlacadh nó a dhiúltú nuair atá gá le frithghníomh mear, i gcúinsí eisceachtúla agus le coimircí iomchuí, i gcás ina ndéantar deonacháin den sórt sin chun críocha cabhrach daonnúla, tacaíochta éigeandála, cosanta sibhialta nó cabhrach bainistithe géarchéime (Airteagal 25(3)). ·An digitiú: Tacaíonn an togra le tiomantas an Choimisiúin a bheith digiteach mar réamhshocrú. Cuireann sé le héifeachtúlacht agus cáilíocht na rialuithe agus na n‑iniúchtaí, le cabhair ó dhigitiú agus ó theicneolaíochtaí atá ag teacht chun cinn, amhail mianadóireacht sonraí, meaisínfhoghlaim, uathoibriú róbataice próisis agus intleacht shaorga. Dá dtabharfaí níos mó infheictheachta do na gnéithe sin, ba cheart go mbainfí úsáid níos leithne agus níos comhsheasmhaí as iniúchtaí agus rialuithe digiteacha. Ba cheart dó sin, ar a sheal, an leibhéal dearbhaithe a mhéadú, agus costas na n‑iniúchtaí agus na rialuithe a laghdú (Airteagal 36, Airteagal 63(4)(a), Airteagal 74(5) agus (6), Airteagal 150(1)). Tá sé d’aidhm ag an togra freisin feabhas a chur ar cháilíocht agus ar idir-inoibritheacht na sonraí maidir le faighteoirí cistithe ón Aontas le haghaidh rialuithe agus iniúchtaí, lena n‑áirítear trí chóras comhtháite TF aonair a úsáid le haghaidh mianraí sonraí agus riosca a léiriú (sonraí breise faoi phointe 3 thíos). Ba cheart rialacha agus nósanna imeachta áirithe maidir le soláthar agus saineolaithe a leasú chun an dul chun cinn maidir leis an digitiú a léiriú. ·An t‑aistriú glas: Tá sé mar aidhm ag an togra seo freisin an Rialachán Airgeadais a choigeartú chun a áirithiú go gcuideoidh cur chun feidhme an bhuiséid go héifeachtach le Margadh Glas na hEorpa a bhaint amach. Chuige sin, ba cheart tagairt shainráite a chur isteach in Airteagal 33(2), i gcomhréir le tiomantas an Choimisiúin do mhaoiniú inbhuanaithe agus don aistriú glas, do phrionsabal na neamhshuntasaí. Thairis sin, chun glasú fhoirgnimh an Aontais a éascú, cuirtear isteach in Airteagal 271 an fhéidearthacht iasachtaí a úsáid chun athchóiriú foirgneamh a mhaoiniú. Ar deireadh, nuair is ábhartha, ba cheart critéir bhronnta nó roghnúcháin ghlasa a áireamh i nglaonna ar thairiscintí i nósanna imeachta soláthair phoiblí chun oibreoirí eacnamaíocha a dhreasú chun roghanna níos inbhuanaithe a thairiscint. I gcomhréir le hAirteagal 6(4) den Dlí maidir leis an Aeráid, measann an Coimisiún go bhfuil na tograí thuas i gcomhréir leis an gcuspóir neodracht aeráide a leagtar amach in Airteagal 2(1) den dlí maidir leis an aeráid, chomh maith le spriocanna aeráide 2030 agus 2040 an Aontais. Tá na tograí sin comhsheasmhach freisin le dul chun cinn maidir le hoiriúnú a áirithiú, dá dtagraítear in Airteagal 5 den Dlí Aeráide, agus i gcomhréir le cuspóirí an dlí maidir leis an aeráid. 1.3.Cosaint fheabhsaithe ar leasanna airgeadais an Aontais agus bainistíocht indíreach ·Córas luathbhraite agus eisiaimh: Tá sé beartaithe an córas a neartú trí chur i bhfeidhm an chórais a dhíriú níos fearr ar chistí faoin mbainistíocht chomhroinnte agus faoi bhainistíocht dhíreach araon, i gcás ina n‑íoctar cistí mar ranníocaíochtaí airgeadais le Ballstáit, mar shampla faoin tSaoráid Téarnaimh agus Athléimneachta. Is é an cuspóir atá ann cosc a chur ar údaráis na mBallstát oibreoirí eacnamaíocha calaoiseacha a roghnú chun tionscadail a chur i gcrích, agus buiséad an Aontais a chosaint níos fearr ar mhí‑iompar tromchúiseach gan fanacht le toradh deiridh na nósanna imeachta náisiúnta. Maidir leis an ngné thraschríochach de chur chun feidhme tionscadal, tá sé beartaithe go mbeidh feidhm ag eisiamh eintiteas agus daoine ar leibhéal an Aontais maidir le cistiú uile an Aontais do chur chun feidhme tionscadal ar fud na mBallstát uile. Bheadh eisiamh den sórt sin faoi réir roinnt teorainneacha agus coimircí. Bheadh a raon feidhme teoranta do liosta uileghabhálach de na cineálacha mí‑iompair is tromchúisí (e.g. éilliú, calaois, sciúradh airgid agus sceimhlitheoireacht) atá le fáil in: (i) iniúchadh deireanach Aontais, tuarascáil ón Oifig Eorpach Frith‑Chalaoise (OLAF) nó imscrúdú arna dhéanamh ag Oifig an Ionchúisitheora Phoiblí Eorpaigh (OIPE); nó (ii) iniúchadh, breithiúnas nó cinneadh riaracháin náisiúnta (Airteagal 138(2), Airteagal 139(1) agus Airteagal 145(5)). Sa bhreis ar an méid thuas, cuirtear isteach forais uathrialacha eisiaimh, bunaithe ar dhiúltú comhoibriú in imscrúduithe, seiceálacha nó iniúchtaí arna ndéanamh ag oifigeach údarúcháin, ag OLAF, ag OIPE nó ag an gCúirt Iniúchóirí agus ar an ngríosú chun fuatha nó chun idirdhealaithe (Airteagal 139(1)(i) agus 139(1)(c)(VI) nua, faoi seach). Tá sé beartaithe freisin an sárú ar choinbhleacht leasa a lua go sainráite mar fhoras eisiaimh neamhspleách laistigh de choincheap an mhí‑iompair ghairmiúil thromchúisigh (Airteagal 139(1)(c)(iv)). Tá nós imeachta brostaithe beartaithe do chásanna a n‑éilíonn a gcineál nó a n‑imthosca é (Airteagal 139(6) nua). Áirítear sa togra freisin an fhéidearthacht úinéirí tairbhiúla agus eintitis chleamhnaithe a eisiamh má mheastar go bhfuil na ceanglais chun dliteanas a shannadh comhlíonta (Airteagal 138(2)(h) agus (i) nua, Airteagal 139(2) agus Airteagal 139(5) nua). Tugtar aghaidh le leasuithe eile ar easnaimh reatha sa chóras, mar shampla trí thoimhde dhlíthiúil a chruthú maidir le fógra a thabhairt maidir le hinneachar litreacha sáraíochta agus cinntí riaracháin (Airteagal 138(2)(g) nua, Airteagal 139(1), Airteagal 139(1)(d)(i), Airteagal 139(1)(e), Airteagal 139(7), Airteagal 140(1), Airteagal 143, Airteagal 145(5), Airteagal 146(2), Airteagal 147 nua, Airteagal 152(3) nua, Airteagal 152(2)(h), Airteagal 153 agus Airteagal 156(6)) nua. ·Córas TF aonair comhtháite um mianadóireacht sonraí agus scór riosca: Is é is aidhm don togra feabhas a chur ar cháilíocht agus idir-inoibritheacht na sonraí maidir le faighteoirí cistithe ón Aontas agus maidir leo siúd a bhaineann tairbhe, go díreach nó go hindíreach, as cistiú ón Aontas i ndeireadh na dála. Chun calaoisí a chosc, a bhrath, a imscrúdú agus a cheartú ar bhealach éifeachtach nó neamhrialtachtaí a leigheas, is gá a bheith in ann na daoine nádúrtha arb iad úinéirí tairbhiúla na bhfaighteoirí iad agus a bhaineann leas as mí‑úsáid chistiú an Aontais sa deireadh a shainaithint. Baintear é seo amach trí thaifeadadh agus stóráil leictreonach sonraí maidir le faighteoirí cistithe ón Aontas agus a n‑úinéirí tairbhiúla a chaighdeánú chun críocha rialaithe agus iniúchóireachta. Ina theannta sin, bheadh oibleagáid ann córas comhtháite TF aonair a úsáid le haghaidh mianraí sonraí agus ceangail riosca (arna soláthar ag an gCoimisiún) a úsáid chun rochtain a fháil ar na sonraí sin agus chun anailís a dhéanamh orthu maidir le faighteoirí cistithe ón Aontas. D’éascódh an córas sin go mór rioscaí calaoise, éillitheachta, maoinithe dhúbailte, coinbhleachta leasa agus neamhrialtachtaí eile a aithint. Ba cheart don Choimisiún a bheith freagrach as córas comhtháite TF aonair le haghaidh mianadóireacht‑sonraí agus scóráil riosca a fhorbairt, bainistiú a dhéanamh air agus faireachán a dhéanamh air (Airteagail 36, 159 agus 275). Na rialacha maidir le sonraí a thaifeadadh, a stóráil, a aistriú agus a phróiseáil, ba cheart iad a bheith i gcomhréir leis na rialacha cosanta sonraí is infheidhme. Ar deireadh, cuireann an togra Airteagal 36 i bhfeidhm maidir le cásanna ina bhfaigheann agus ina gcuireann Ballstáit cistiú ón Aontas chun feidhme faoi bhainistíocht dhíreach. Bheadh feidhm ag na hoibleagáidí thuas maidir le cláir arna nglacadh faoi CAI iar-2027 agus a mhaoinítear as chun dóthain ama a thabhairt chun córais leictreonacha sonraí a oiriúnú agus chun treoir agus oiliúint a sholáthar. Le linn na hidirthréimhse, beidh cur i bhfeidhm deonach fós indéanta agus spreagfar iad. Tá ról lárnach ag an togra seo sna gníomhaíochtaí le haghaidh digitiú a mhínítear i bpointe 2 thuas. ·Trédhearcacht: Is é is aidhm don togra feabhas a chur ar an bhfaisnéis a chuirtear ar fáil don phobal maidir le húsáid bhuiséad an Aontais agus maidir le faighteoirí cistithe ón Aontas. Baintear é sin amach trína cheangal ar na Ballstáit a chuireann buiséad an Aontais chun feidhme faoi bhainistíocht chomhroinnte, ar eintitis a chuireann buiséad an Aontais chun feidhme faoi bhainistíocht indíreach, agus ar institiúidí agus comhlachtaí eile de chuid an Aontais faisnéis a sheoladh chuig an gCoimisiún maidir lena bhfaighteoirí a fhaigheann cistiú ón Aontas uair sa bhliain ar a laghad. Chuirfeadh an Coimisiún leis an bhfaisnéis thuasluaite na sonraí atá aige maidir le bainistíocht dhíreach agus bheadh sé freagrach as an bhfaisnéis a chomhdhlúthú, a lárú agus a fhoilsiú i mbunachar sonraí ar shuíomh gréasáin aonair, lena gcumhdófaí na modhanna uile chun buiséad an Aontais a chur chun feidhme, lena n‑áirítear institiúidí agus comhlachtaí eile de chuid an Aontais. Leagan feabhsaithe den Chóras Trédhearcachta Airgeadais atá in úsáid faoi láthair le haghaidh bhainistíocht díreach (Airteagal 38, 159 agus 275) a bheadh sa suíomh gréasáin aonair a bheadh mar thoradh air sin. Ar deireadh, cuireann an togra Airteagal 38 i bhfeidhm maidir le cásanna ina bhfaigheann agus ina gcuireann Ballstáit cistiú ón Aontas chun feidhme faoi bhainistíocht dhíreach. Bheadh feidhm ag na hoibleagáidí thuas maidir le cláir arna nglacadh faoi CAI iar-2027 agus a mhaoinítear as, chun aistriú rianúil a áirithiú agus chun córais sonraí leictreonacha a oiriúnú. ·Bainistíocht indíreach: Tá bainistíocht indíreach ag brath ar rialacha, córais agus nósanna imeachta chomhpháirtithe cur chun feidhme an Aontais chun cosaint leordhóthanach a thabhairt do leasanna airgeadais an Aontais. Is é is aidhm don togra cur i bhfeidhm na comhréireachta a neartú mar phrionsabal ginearálta dlí, go háirithe agus measúnú á dhéanamh ar chomhpháirtithe agus oibleagáidí conarthacha á bhforchur. Chuirfeadh sé sin feabhas ar an gcomhar le comhpháirtithe cur chun feidhme an Aontais. Tá sé comhsheasmhach freisin leis na rialacha a comhaontaíodh le déanaí faoin Ionstraim um Chomharsanacht, an Fhorbairt agus an Comhar Idirnáisiúnta. Ba cheart ualach riaracháin nach bhfuil gá leis a sheachaint, go háirithe d’fhaighteoirí deiridh ar MFBManna iad nó ar oibreoirí eacnamaíocha inchomparáide iad a bhfuil láimhdeachas coibhéiseach nó iomlán a gclár comhardaithe coibhéiseach acu. Is gá na forálacha ábhartha a choigeartú, agus is gá crostagairtí a thabhairt cothrom le dáta. Mar shimpliú, déantar foráil sa togra maidir leis an rogha údaráis bhainistíochta atá faoi bhainistíocht chomhroinnte a dhíolmhú ó mheasúnú na gcolún, ós rud é go bhfuil measúnú déanta cheana féin ar a rialacha faoi bhainistíocht chomhroinnte. An fhéidearthacht atá ann faoi láthair gníomhaireachtaí díláraithe a dhíolmhú ó mheasúnú an cholúin, dhéanfaí díolúine mar réamhshocrú di agus leathnófaí í chun gníomhaireachtaí lán‑mhaoinithe agus misin CBES a chuimsiú. Ar deireadh, athraítear rialacha maidir le trédhearcacht d’fhaighteoirí cistithe ón Aontas agus cuirtear soiléirithe teicniúla leis (Airteagal 62(1), Airteagail 158 agus 159, Airteagal 160(3), Airteagal 212(3) nua agus Airteagal 212(4)). ·Nósanna imeachta dámhachtana an Aontais maidir leis an tslándáil nó an t‑ord poiblí: Is é is aidhm don togra seo coinníollacha sonracha a leagan síos maidir le rannpháirtíocht eintiteas tríú tír i nósanna imeachta um dhámhachtain de chuid an Aontais a bhaineann leis an tslándáil nó leis an ord poiblí. Tá sé mar aidhm leis freisin na coinníollacha sin a chur i bhfeidhm i gcomhréir le hoibleagáidí idirnáisiúnta an Aontais, go háirithe i réimse an tsoláthair phoiblí. Baineann na rialacha sin le nósanna imeachta dámhachtana do gach cineál ionstraimí cur chun feidhme buiséid: Deontais, soláthar, duaiseanna, bainistíocht indíreach, etc. (Airteagal 137 nua). ·Coinbhleacht leasa: Áirítear sa togra seo soiléiriú ar choincheap an dlí is infheidhme, lena n‑áirítear an dlí náisiúnta maidir le coinbhleacht leasa (Airteagal 61). ·Leasanna coinbhleachta gairmiúla atá ag teacht salach ar a chéile agus a d’fhéadfadh tionchar diúltach a imirt ar chomhlíonadh conartha soláthair. Ag leanúint as imscrúdú an Ombudsman Eorpaigh ar dhámhachtain conartha, tá sé beartaithe sainmhíniú a thabhairt agus foras sainráite a chur leis chun diúltú do rannpháirtithe ó nósanna imeachta dámhachtana ar chúiseanna den sórt sin (Airteagal 144). Ina theannta sin, ní mór do na tairgeoirí uile dearbhú a chur isteach ar onóir lena ndearbhaítear nach bhfuil aon leasanna coinbhleachta gairmiúla acu, agus faisnéis ábhartha a chur ar fáil nuair a iarrtar sin (pointe 18.4 d’Iarscríbhinn I). Ar deireadh, leagtar béim sa togra ar an oibleagáid atá ar an údarás conarthach a mheas an ann do leasanna den sórt sin (pointe 20.1 d’Iarscríbhinn I). ·Ní mór cúnamh na mBallstát chun aisghabháil éilimh an Aontas a áirithiú tríd an sásra cúnaimh atá i bhfeidhm cheana idir na Ballstáit faoi Threoir 2010/24/AE maidir le cúnamh frithpháirteach chun éilimh a bhaineann le cánacha, dleachtanna agus bearta eile a aisghabháil a shíneadh chun an Coimisiún a chumhdach freisin. Chun éilimh an Aontas a aisghabháil ar bhealach níos éifeachtaí, ní mór d’oifigeach cuntasaíochta an Choimisiúin a bheith in ann brath ar chúnamh na mBallstát chun fógra éifeachtach a thabhairt d’fhéichiúnaithe agus chun sócmhainní féichiúnaithe a shainaithint (Airteagal 104 nua). ·Fóirdheontais eachtracha: Tá an togra le haghaidh rialacháin ón gCoimisiún maidir le fóirdheontais eachtracha faoi chaibidil faoi láthair. Ag brath ar an dul chun cinn a dhéantar sna tograí, féadfar an Rialachán Airgeadais a ailíniú leis an rialachán nua sin le linn na caibidlíochta. 1.4.Simplithe ilghnéitheacha agus nuashonruithe teicniúla

Moltar na hathruithe teicniúla seo a leanas agus na nuashonruithe seo a leanas ar an Rialachán Airgeadais: ·aghaidh a thabhairt ar easnaimh agus ar chrostagairtí míchearta in Airteagal 49(1), Airteagal 71, Airteagal 114(4), Airteagal 154(3), Airteagal 163(4) agus Airteagal 253(1)(d) agus (f); ·liosta na ndoiciméad oibre in Airteagal 41(3)(e) a chomhlánú le doiciméad maidir le beartas tógála; ·Airteagal 41(4)(j) a leasú chun Caighdeáin Idirnáisiúnta Chuntasaíochta na hEarnála Poiblí a léiriú; ·ag coigeartú na rialacha sonracha gealltanais don Chiste Eorpach um Ráthaíocht Talmhaíochta in Airteagal 114 chun ailíniú níos fearr le cleachtais chuntasaíochta chaighdeánacha a éascú. Tá tionchar ag an athrú teicniúil sin freisin ar na rialacha sonracha maidir le híocaíochtaí a dhéantar roimh ré faoi Airteagal 270 ach níl aon tionchar aige ar íocaíochtaí leis na Ballstáit ná leis na tairbhithe; ·nuashonruithe teicniúla a chur isteach in Airteagal 252 maidir le spriocdhátaí ardleibhéil i gcomhair cuntas comhdhlúite, agus na dátaí maidir le doiciméid a chur isteach a athrú in Airteagal 271; ·tagairtí do reachtaíocht aisghairthe an Aontais a thabhairt cothrom le dáta. Moltar na hathruithe riachtanacha eile seo a leanas ar an Rialachán Airgeadais: ·cóireáil bhuiséadach iomchuí a áirithiú agus brú airgeadais míchuí ar thaobh an chaiteachais de bhuiséad an Aontais a sheachaint, ionas gur féidir ús a asbhaint, agus aon mhuirear eile atá dlite i gcás inar cuireadh fíneáil, pionós eile nó smachtbhanna ar ceal nó inar laghdaíodh an méid, lena n‑áirítear aon tuairisceán diúltach a bhaineann le fíneálacha den sórt sin, pionóis eile nó smachtbhannaí den sórt sin a bhaint ó thaobh an ioncaim de (ioncam diúltach), agus cúiteamh leordhóthanach a áirithiú ag an am céanna i gcás ina ndéanfar fíneálacha a íocadh go sealadach a aisíoc (Airteagal 48(1) agus Airteagal 48(2) nua, Airteagal 99(4), Airteagal 108(2), Airteagal 109(1), Airteagal 109(2) agus Airteagal 109(4)). Leis na hathruithe sin, déantar na hathruithe sin atá molta cheana féin ag an gCoimisiún, mar gheall ar phráinn an ábhair, a chomhtháthú sa togra neamhspleách ón gCoimisiún maidir leis an leasú ar an Rialachán Airgeadais a bhaineann leis an gcaoi a gcaitear le fíneálacha iomaíochta a cuireadh ar ceal nó a laghdaíodh; ·na rialacha maidir le cuntais óinchiste a shimpliú chun aghaidh a thabhairt ar na saincheisteanna a bhí ag toscaireachtaí an Aontais (Airteagal 88 agus Airteagal 89) agus maidir le bainistiú cistí, go háirithe úsáid cártaí creidmheasa agus modhanna íocaíochta nua-aimseartha (Airteagal 86). 🡻 2018/1046 (oiriúnaithe) 2022/0162 (COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n‑aisghairtear Rialachán (AE, Euratom) Uimh. 966/2012(athmhúnlaithe) TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe pointe (d) d’Airteagal 46, Airteagal 149, pointe (a) d’Airteagal 153(2), Airteagail 164, 172, 175, 177 agus 178, Airteagail Airteagal 189(2), 212(2) agus 322(1) agus Airteagal 349 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de, Ag féachaint don togra ón gCoimisiún Eorpach, Tar éis an dréachtghníomh reachtach a chur chuig na parlaimintí náisiúnta,

Ag féachaint don tuairim ón gCúirt Iniúchóirí, Ag féachaint don tuairim ó Choiste Eacnamaíoch agus Sóisialta na hEorpa, Ag féachaint don tuairim ó Choiste na Réigiún, Ag gníomhú dóibh i gcomhréir leis an ngnáthnós imeachta reachtach, De bharr an mhéid seo a leanas: ⇩ nua (1)Táthar chun roinnt leasuithe a dhéanamh ar Rialachán (AE, Euratom) 2018/1046 ó Pharlaimint na hEorpa agus ón gComhairle. Ar mhaithe le soiléireacht, ba cheart an Rialachán sin a athmhúnlú. 🡻 2018/1046 aithris 1 <oiriúnaithe> (2)Tar éis 3 bliana de chur chun feidhme, ba cheart tuilleadh leasuithe a dhéanamh ar na rialacha airgeadais is infheidhme maidir le buiséad ginearálta an Aontais (an ‘buiséad’) chun baic ó thaobh cur chun feidhme a bhaint tríd an tsolúbthacht a mhéadú, chun cur chun feidhme a shimpliú le haghaidh na bpáirtithe leasmhara agus na seirbhísí, chun díriú níos mó ar thorthaí agus chun an rochtain, trédhearcacht agus cuntasacht a fheabhsú. Ba cheart, dá bhrí sin, Rialachán (AE, Euratom) Uimh. 966/2012 ó Pharlaimint na hEorpa agus ón gComhairle a aisghairm agus an Rialachán seo a chur ina ionad. 🡻 2018/1046 aithris 2 <oiriúnaithe> (3)Chun go mbeadh na rialacha airgeadais is infheidhme maidir leis an mbuiséad níos simplí agus chun na rialacha ábhartha a chuimsiú in aon rialachán amháin, ba cheart don Choimisiún Rialachán Tarmligthe (AE) Uimh. 1268/2012 a aisghairm. Ar mhaithe le soiléireacht, ba cheart na príomhrialacha ó Rialachán Tarmligthe (AE) Uimh. 1268/2012 a chuimsiú sa Rialachán seo, agus ba cheart rialacha eile a chuimsiú i dtreoracha le haghaidh seirbhísí ag an am céanna. ⇩ nua (4)Leis an Rialachán seo, ba cheart foráil a dhéanamh maidir leis na rialacha is infheidhme i ndáil le buiséad ginearálta an Aontais de réir bhrí Airteagal 322 CFAE agus ní dhéantar cur chun feidhme na mbeart sriantach a glacadh ar bhonn CFAE agus CAE a rialú ná difear a dhéanamh dóibh, lena n‑áirítear faoi chuimsiú chur chun feidhme bhuiséad an Aontais. (5)Agus an taithí a fuarthas trí chur chun feidhme na rialacha airgeadais is infheidhme maidir le buiséad ginearálta an Aontais (an ‘buiséad’) agus tar éis Rialachán (AE, Euratom) 2020/2093 ón gComhairle a ghlacadh lenar leagadh síos an Creat Airgeadais Ilbhliantúil ó 2021 go 2027, ba cheart leasuithe spriocdhírithe áirithe a dhéanamh chun na rialacha ginearálta airgeadais a ailíniú leis an gcreat dlíthiúil nua, chun iad a oiriúnú do riachtanais an bhainistithe éifeachtúil géarchéimeanna agus chun feabhas a chur ar an gcosaint a thugtar do leasanna airgeadais an Aontais. Thairis sin, ba cheart simplithe spriocdhírithe, nuashonruithe teicniúla agus ceartúcháin a dhéanamh. (6)Tar éis an Creat Airgeadais Ilbhliantúil le haghaidh 2021 go 2027 a ghlacadh, ba cheart na tagairtí do bhunghníomhartha, do Chinneadh (AE, Euratom) 2020/2053, do Rialachán (AE, Euratom) 2021/768 ón gComhairle agus don Chomhaontú Idirinstitiúideach an 16 Nollaig 2020 a ionadú nó a chur leis na tagairtí a úsáidtear sa Rialachán seo. (7)Ar mhaithe le soiléireacht, cuirfear tagairtí do Rialachán (AE) 2018/1725 ó Pharlaimint na hEorpa agus ón gComhairle in ionad na dtagairtí uile do Rialachán (CE) 45/2001 a aisghaireadh.

(8)Ar mhaithe le deimhneacht dhlíthiúil, ba cheart roinnt crostagairtí a cheartú. (9)Is gá cineál sonrach agus feidhmiú an tsoláthair dliteanas airgeadais agus an tsoláthair ráthaíochtaí buiséadacha a léiriú ar bhealach níos fearr. Dá bhrí sin, ba cheart coigeartú a dhéanamh ar shainmhínithe áirithe agus ar rialacha maidir le ráthaíochtaí buiséadacha, gealltanais bhuiséadacha, gealltanais dhlíthiúla, leithreasuithe faoi chomhair íocaíochtaí, faighteoirí agus faisnéis maidir le faighteoirí a fhoilsiú. Ba cheart sainmhíniú a chur leis ar an gcéim ina bhfuil an soláthar dliteanas airgeadais á chur le chéile. Ina theannta sin, ba cheart sainmhínithe a thabhairt cothrom le dáta chun leasuithe ar rialacha soláthair agus tabhairt isteach rialacha maidir le tabhartais neamhairgeadais a léiriú. (10)Chun an trédhearcacht a fheabhsú maidir le faighteoirí cistí ón Aontas ar eagraíochtaí neamhrialtasacha iad, ba cheart sainmhíniú a bheith ann ar eagraíochtaí neamhrialtasacha lena bhforáiltear maidir le critéir chun iad a shainaithint agus ba cheart d’iarratasóirí deontais a stádas dlíthiúil a dhearbhú, lena n‑áirítear cé acu atá nó nach bhfuil siad ina n‑eagraíocht neamhrialtasach. (11)Ba cheart tagairt a chur isteach sa Rialachán seo don chóras ginearálta coinníollachta chun buiséad an Aontais a chosaint a leagtar síos i Rialachán (AE, Euratom) 2020/2092 ó pharlaimint na hEorpa agus ón gComhairle. Rialachán (AE), Euratom) 2020/2092, is bunchloch den chreat dlíthiúil chun buiséad an Aontais a chur chun feidhme é. 🡻 2018/1046 aithris 3 (12)Ba cheart cloí leis na prionsabail bhuiséadacha bhunúsacha. Ba cheart maoluithe reatha ar na prionsabail sin i gcás réimsí áirithe amhail an taighde, gníomhaíochtaí seachtracha agus cistí struchtúracha, a athbhreithniú agus a shimpliú a oiread is féidir, ag cur san áireamh a ábhartha atá siad, an breisluach a bhaineann leo ó thaobh an bhuiséid, agus an t‑ualach a chuireann siad ar na geallsealbhóirí. 🡻 2018/1046 aithris 4 (13)Ba cheart rialacha maidir le tabhairt anonn leithreasuithe a chur i láthair ar bhealach níos soiléire agus ba cheart deighilt a dhéanamh idir tabhairt anonn uathoibríoch agus neamh‑uathoibríoch. Ba cheart d’institiúidí an Aontais lena mbaineann faisnéis a thabhairt do Pharlaimint na hEorpa agus don Chomhairle i dtaobh tabhairt anonn uathoibríoch agus neamh‑uathoibríoch. 🡻 2018/1046 aithris 5 (14)Maidir le tabhairt anonn ioncaim sheachtraigh shannta, agus úsáid an ioncaim sin, don ghníomhaíocht nó don chlár ina dhiaidh sin, is ceart sin a cheadú ar mhaithe le cistí den chineál sin a úsáid go héifeachtach. Ba cheart nach bhféadfaí ioncam sannta inmheánach a thabhairt anonn ach ar feadh 1 bhliana amháin, mura bhforáiltear a mhalairt sa Rialachán seo. ⇩ nua (15)Tar éis an Creat Airgeadais Ilbhliantúil le haghaidh 2021 go 2027 agus gníomhartha bunúsacha a bhaineann leis a ghlacadh, ba cheart rialacha áirithe a bhaineann le prionsabail bhuiséadacha a ionchorprú sa Rialachán seo, go háirithe a mhéid a bhaineann le cealú agus tabhairt anonn, gealltanais saortha agus leithreasuithe a chomhfhreagraíonn do ghealltanais saortha a chur ar fáil arís, a leagtar síos i Rialachán 2021/2116 ó Pharlaimint na hEorpa agus ón gComhairle Rialachán (AE, Euratom) 2020/2093, Rialachán (AE) 2021/836 ó Pharlaimint na hEorpa agus ón gComhairle, Rialachán (AE) 2021/947 ó Pharlaimint na hEorpa agus ón gComhairle, Rialachán (AE) 2021/1529 ó Pharlaimint na hEorpa agus ón gComhairle, Cinneadh (AE) 2021/1764 ón gComhairle, Rialachán (Euratom) 2021/948 ón gComhairle agus Rialachán (AE) Uimh. 2021/1060 ó Pharlaimint na hEorpa agus ón gComhairle. 🡻 2018/1046 aithris 6 (16)Maidir le hioncam sannta inmheánach, is ceart maoiniú tionscadal nua tógála leis an ioncam ó ligean nó díol foirgneamh a cheadú. Chuige sin, is ceart ioncam den chineál sin a mheas ina ioncam sannta inmheánach ar féidir é a thabhairt anonn nó go gcaitear ina iomláine é.

⇩ nua (17)Ar mhaithe le simpliú agus chun uainiú ranníocaíochtaí ó na Ballstáit a ailíniú ar bhealach níos fearr leis na riachtanais íocaíochta chomhfhreagracha, ba cheart na ranníocaíochta airgeadais breise uile ó na Ballstáit le gníomhaíochtaí agus cláir an Aontais, lena n‑áirítear ranníocaíochtaí deonacha, a bheith faoi réir na cóireála céanna agus ba cheart iad a mheas mar ioncam sannta seachtrach. (18)Chun an trédhearcacht a mhéadú agus ioncam sannta á chur i láthair, ba cheart faisnéis mhionsonraithe maidir le méid measta an ioncaim shannta sheachtraigh atá le fáil, agus an leithdháileadh a bheartaítear ar na línte buiséid ábhartha, a chur ar fáil in iarscríbhinn, rud atá ina chuid lárnach den bhuiséad. (19)Na rialacha maidir le haistrithe atá faoi réir forálacha speisialta, ba cheart iad a thabhairt cothrom le dáta chun an cúlchiste um dhlúthpháirtíocht agus cabhair éigeandála arna bhunú de bhun Rialachán (AE, Euratom) 2020/2093 a chur san áireamh. Thairis sin, ba cheart coigeartuithe a dhéanamh chun a léiriú nach bhfuil gá le dréachtbhuiséid leasaitheacha a thuilleadh chun an cúlchiste um dhlúthpháirtíocht agus cabhair éigeandála a shlógadh. 🡻 2018/1046 aithris 7 (20)Ba cheart d’institiúidí an Aontais a bheith ina ann glacadh le haon tabhartas don Aontas. ⇩ nua (21)Chun gur féidir freagairt go tapa in imthosca eisceachtúla, ba cheart don Choimisiún a bheith in ann glacadh le tabhartais chomhchineáil, gan beann ar an luach atá orthu, i gcás ina ndéantar tabhartais den sórt sin chun críocha na cabhrach daonnúil, na cosanta sibhialta nó na cabhrach um bainistiú géarchéime. Chun na coimircí iomchuí a áirithiú, níor cheart don Choimisiún glacadh le tabhartais den sórt sin ach amháin i gcás ina bhfuil sé sin i gcomhréir le prionsabal na bainistíochta fónta airgeadais agus prionsabal na trédhearcachta, i gcás nach n‑eascraíonn coinbhleacht leasa as agus i gcás nach ndéantar dochar d’íomhá an Aontais dá bharr. Níor cheart don deontóir, tráth a ghlactar leis an tabhartas, a bheith in aon staid eisiaimh faoin gcóras luathbhraite agus eisiaimh agus níor cheart é a bheith cláraithe mar eisiata sa bhunachar sonraí comhfhreagrach. 🡻 2018/1046 aithris 8 (22)Ba cheart foráil a thabhairt isteach ionas go mbeadh duine dlítheanach in ann urraíocht chomhchineáil a dhéanamh ar imeacht nó ar ghníomhaíocht chun críoch fógraíochta nó freagrachta sóisialta corparáidí. 🡻 2018/1046 aithris 9 <oiriúnaithe> (23)Ba cheart coincheap na feidhmíochta maidir leis an mbuiséad a shoiléiriú. Ba cheart feidhmíocht a nascadh le cur i bhfeidhm díreach phrionsabal na bainistíochta fónta airgeadais. Ba cheart sainmhíniú a thabhairt freisin ar phrionsabal na bainistíochta fónta airgeadais, agus ba cheart nasc a bhunú idir na cuspóirí arna leagan amach agus táscairí feidhmíochta, torthaí agus barainneacht, éifeachtúlacht agus éifeachtacht maidir le húsáid leithreasuithe. Ar chúiseanna a bhaineann le deimhneacht dhlíthiúil, ba cheart an téarmaíocht feidhmíochta, go háirithe i dtaca le haschur agus torthaí, a shainmhíniú, ach coinbhleachtaí le creataí feidhmíochta reatha na gclár éagsúil a sheachaint. ⇩ nua (24)I bhfianaise a thábhachtaí atá sé aghaidh a thabhairt ar dhúshláin aeráide agus chomhshaoil agus chun a áirithiú go mbeidh cur chun feidhme an bhuiséid ina rannchuidiú leis an gComhaontú Glas don Eoraip a bhaint amach, ba cheart coincheap na feidhmíochta a mhéid a bhaineann leis an mbuiséad a leathnú chun cur chun feidhme clár agus gníomhaíochtaí ar bhealach inbhuanaithe a chur san áireamh, rud nach gcuirfeadh bac ar bhaint amach na gcuspóirí comhshaoil maidir le maolú ar an athrú aeráide, an t‑oiriúnú don athrú aeráide, úsáid inbhuanaithe agus cosaint acmhainní uisce agus muirí, an t‑aistriú chuig geilleagar ciorclach, cosc agus rialú ar thruailliú agus bithéagsúlacht agus éiceachórais a chosaint agus a athbhunú.

🡻 2018/1046 aithris 10 (25)I gcomhréir le Comhaontú Idirinstitiúideach an 13 Aibreán 2016 maidir le Reachtóireacht Níos Fearr, ba cheart reachtaíocht an Aontais a bheith ar ardchaighdeán, agus ba cheart í a bheith ag díriú ar na réimsí ina bhfuil an breisluach is mó le fáil ag saoránaigh agus ina bhfuil sí chomh héifeachtúil agus chomh héifeachtach agus is féidir maidir le comhchuspóirí beartais an Aontais a bhaint amach. Trí mheastóireacht a dhéanamh ar chláir agus gníomhaíochtaí caiteachais reatha agus nua, a bhfuil caiteachas suntasach ag gabháil leo, is féidir cabhrú leis na cuspóirí sin a bhaint amach. ⇩ nua (26)Chun gealltanas an Choimisiúin a chur chun feidhme, is é sin a bheith digiteach mar réamhshocrú agus rialuithe agus iniúchtaí níos éifeachtúla a chothú tríd an leibhéal dearbhaithe a mhéadú agus, an tráth céanna, an costas a laghdú, is iomchuí tagairt shainráite a thabhairt isteach d’úsáid uirlisí digiteacha agus do theicneolaíochtaí atá ag teacht chun cinn amhail an mheaisínfhoghlaim, an t‑uathoibriú róbataice próisis, an mhianadóireacht sonraí agus an intleacht shaorga. (27)Chun feabhas a chur ar chosaint bhuiséad an Aontais in aghaidh na calaoise, an éillithe, coinbhleachtaí leasa, cistiú dúbailte agus neamhrialtachtaí eile, ba cheart bearta caighdeánaithe a thabhairt isteach chun faisnéis maidir le faighteoirí chistiú an Aontais a bhailiú, a chur i gcomparáid agus a chomhiomlánú. Go háirithe, chun an chalaois a chosc, a bhrath, a imscrúdú agus a cheartú go héifeachtach nó chun neamhrialtachtaí a réiteach, is gá a bheith in ann na daoine nádúrtha a shainaithint, ar daoine iad a thairbhíonn, go díreach nó go hindíreach, de chistiú an Aontais sa deireadh agus a bhaineann leas as mí‑úsáid chistiú an Aontais sa deireadh. Le taifeadadh agus stóráil leictreonach na sonraí maidir le faighteoirí chistiú an Aontais, lena n‑áirítear a n‑úinéirí tairbhiúla mar a shainmhínítear in Airteagal 3, pointe (6), de Threoir (AE) 2015/849 ó Pharlaimint na hEorpa agus ón gComhairle agus le cur ar fáil tráthrialta na sonraí sin i gcóras comhtháite TF aonair le haghaidh mianadóireacht sonraí agus scóráil riosca a sholáthraíonn an Coimisiún, ba cheart measúnú riosca a éascú chun críoch roghnúcháin, dámhachtana, bainistíochta airgeadais, faireacháin, imscrúdúcháin, rialaithe agus iniúchta agus ba cheart rannchuidiú le calaois, éilliú, coinbhleachtaí leasa, cistiú dúbailte agus neamhrialtachtaí eile a chosc, a bhrath, a cheartú go héifeachtach agus bearta leantacha a dhéanamh ina leith. Ba cheart don Choimisiún a bheith freagrach as córas comhtháite TF aonair le haghaidh mianadóireacht sonraí agus scóráil riosca a fhorbairt, bainistiú a dhéanamh air agus faireachán a dhéanamh air. Ba cheart an rochtain is gá a bheith ag an gCoimisiún, na Ballstáit, na daoine nó eintitis a chuireann an buiséad chun feidhme, an Oifig Eorpach Frith‑Chalaoise (‘OLAF’) agus comhlachtaí imscrúdúcháin agus rialaithe eile de chuid an Aontais agus a n‑inniúlachtaí faoi seach á gcomhlíonadh acu. Na rialacha maidir le sonraí a thaifeadadh, a stóráil, a aistriú agus a phróiseáil, ba cheart iad a bheith i gcomhréir leis na rialacha cosanta sonraí is infheidhme. 🡻 2018/1046 aithris 11 (28)I gcomhréir le prionsabal na trédhearcachta atá cumhdaithe in Airteagal 15 den Chonradh ar Fheidhmiú an Aontais Eorpaigh (CFAE), tá institiúidí an Aontais lena gcuid oibre a dhéanamh ar dhóigh chomh hoscailte agus is féidir. I dtaca le cur chun feidhme an bhuiséid, tugtar le fios le cur i bhfeidhm an phrionsabail sin gur cheart gurb eol do shaoránaigh an áit agus an chúis a gcaitheann an tAontas cistí. Leis an bhfaisnéis sin, cothaítear díospóireacht dhaonlathach, cuirtear le rannpháirtíocht na saoránach i bpróiseas cinnteoireachta an Aontais, neartaítear an rialú agus an grinnscrúdú institiúideach a dhéantar ar chaiteachas an Aontais agus cuireann sé lena inchreidteacht. Is ceart don chumarsáid a bheith níos spriocdhírithe agus ba cheart é a bheith d’aidhm léi infheictheacht ranníocaíocht an Aontais a mhéadú i measc na saoránach. Ba cheart cuspóirí den sórt sin a bhaint amach trí fhoilsiú faisnéise ábhartha maidir le gach faighteoir cistí arna maoiniú ón mbuiséad, agus úsáid á baint as uirlisí nua-aimseartha cumarsáide chomh fada agus is féidir, ar foilsiú é a chuireann leasanna rúndachta agus slándála dlisteanacha na bhfaighteoirí sin agus, chomh fada agus a bhaineann le daoine nádúrtha, a gceart chun príobháideachas agus cosaint a sonraí pearsanta, san áireamh. Ba cheart, dá bhrí sin, d’institiúidí an Aontais cur chuige roghnaitheach a ghlacadh maidir le faisnéis a fhoilsiú i gcomhréir le prionsabal na comhréireachta. Ba cheart cinntí foilsitheoireachta a bheith bunaithe ar chritéir ábhartha sa chaoi gur féidir faisnéis lánbhrí a sholáthar. 🡻 2018/1046 aithris 12 (oiriúnaithe) ⇨ nua (29)Gan dochar do na rialacha maidir le cosaint sonraí pearsanta, is ceart féachaint leis an trédhearcacht is fearr a bheith ann maidir le faisnéis mar gheall ar fhaighteoirí. An fhaisnéis faoi fhaighteoirí cistí de chuid an Aontais arna gcur chun feidhme faoi bhainistiú díreach, is ceart sin a fhoilsiú ar shuíomh gréasáin tiomnaithe de chuid institiúidí an Aontais, amhail sa Chóras um Thrédhearcacht Airgeadais,. agus ⇨Ba cheart a chumhdach le ceanglais foilseacháin modhanna uile chur chun feidhme an bhuiséid, lena n‑áirítear an cur chun feidhme a dhéanann institiúidí agus comhlachtaí eile de chuid an Aontais. Chuige sin, ba cheart do na Ballstáit, do dhaoine agus d’eintitis a chuireann an buiséad chun feidhme agus d’institiúidí agus do chomhlachtaí eile de chuid an Aontais faisnéis a thabhairt don Choimisiún, ar bhonn bliantúil ar a laghad, maidir lena bhfaighteoirí cistithe ón Aontas. San fhaisnéis sin⇦, ba cheart, ar a laghad, ainm⇨ , aitheantóir uathúil ⇦ agus ionad an fhaighteora, an méid a ghealltar go dlisteanach agus cuspóir an bhirt a thabhairt. Ba cheart go gcuirfí san áireamh san fhaisnéis sin critéir ábhartha mar thréimhsiúlacht, cineál agus tábhacht an bhirt. 🡻 2018/1046 aithris 13 (30)Ba cheart go mbeadh an fhéidearthacht ann don Choimisiúin an buiséad a chur chun feidhme go hindíreach trí bhíthin eagraíochtaí de chuid na mBallstát. Ar chúiseanna a bhaineann le deimhneacht dhlíthiúil, is iomchuí, dá bhrí sin, eagraíocht de chuid na mBallstát a shainmhíniú mar eintiteas arna bhunú i mBallstát mar chomhlacht dlí phoiblí nó mar chomhlacht arna rialú ag an dlí príobháideach agus ar a gcuireann an Ballstát sin misean seirbhíse poiblí de chúram air agus dá dtugann an Ballstát sin ráthaíochtaí leordhóthanacha airgeadais. Tacaíocht airgeadais arna tabhairt do chomhlachtaí dlí príobháidigh ag Ballstát i gcomhréir le ceanglais reatha arna leagan amach i ndlí an Aontais, i riocht arna chinneadh ag an mBallstát sin agus nach mbíonn ráthaíocht bainc de dhíth ina leith, is ceart sin a mheas mar ráthaíochtaí leordhóthanacha airgeadais. 🡻 2018/1046 aithris 14 I dtaca le duaiseanna, deontais, agus conarthaí arna ndámhadh de bhun nós imeachta poiblí a oscailt don iomaíocht, agus go háirithe i dtaca le comórtais, glaonna ar thograí agus glaonna ar thairiscintí, ar mhaithe le prionsabail CFAE a urramú agus go háirithe prionsabail na trédhearcachta, na comhréireachta agus an neamh‑idirdhealaithe, is ceart a n‑ainm agus a n‑ionad siúd a fhaigheann cistí ón Aontas a fhoilsiú. Is ceart go gcuirfeadh an foilsiú sin le rialú na nósanna imeachta um dhámhachtain a dhéanann iarratasóirí nár éirigh leo sa chomórtas.

🡻 2018/1046 aithris 15 (31)Níor cheart sonraí pearsanta ina dtagraítear do dhaoine nádúrtha a bheith ar fáil go poiblí ar feadh níos faide ná an fad ama a bhfuil na cistí á n‑úsáid ag an bhfaighteoir lena linn agus ba cheart, mar sin, na sonraí sin a bhaint tar éis 2 bhliain. Ba cheart go ndéanfaí amhlaidh i gcás sonraí pearsanta lena dtagraítear do dhaoine dlítheanacha i gcás ina bhfuil duine nádúrtha amháin nó níos mó ina n‑ainm oifigiúil. 🡻 2018/1046 aithris 16 (32)Sa chuid is mó de na cásanna a thagann faoin Rialachán seo, baineann an foilsiú le daoine dlítheanacha. I gcás ina mbíonn daoine nádúrtha i gceist, ba cheart d’fhoilsiú sonraí pearsanta prionsabal na comhréire a urramú, idir tábhacht na méide a deonaíodh agus an gá atá le rialú a dhéanamh maidir leis an gcaoi is fearr chun úsáid a bhaint as na cistí. Sna cásanna sin, tá foilsiú ainm an réigiúin ar leibhéal 2 den aicmiú coiteann d’aonaid chríochacha ar mhaithe le staidreamh (NUTS) ag teacht leis an gcuspóir maidir le foilsiú faisnéise mar gheall ar fhaighteoirí agus áirithíonn sé cóir chomhionann idir Ballstáit de mhéideanna éagsúla agus ceart faighteoirí chun saoil phríobháidigh a urramú ag an am céanna, agus, go háirithe, mar a bhaineann sin le cosaint sonraí pearsanta. 🡻 2018/1046 aithris 17 ⇨ nua (33)Ar mhaithe le deimhneacht dhlíthiúil agus i gcomhréir le prionsabal na comhréireachta, ba cheart na staideanna a shonrú nár cheart foilsiú a dhéanamh ina leith. Mar shampla, níor cheart faisnéis a fhoilsiú maidir le scoláireachtaí nó foirmeacha eile de thacaíocht dhíreach a íoctar leis na daoine nádúrtha is géire gátar, maidir le conarthaí áirithe dar luach fíoríseal nó maidir le tacaíocht airgeadais faoi thairseach ar leith arna soláthar trí ionstraimí airgeadais ⇨ nó trí ráthaíochtaí buiséadacha⇦ , nó i gcásanna inar baol nochtadh na faisnéise sin do chearta agus saoirsí na ndaoine aonair lena mbaineann, mar a chosnaítear le Cairt um Chearta Bunúsacha an Aontais Eorpaigh, nó i gcás ina ndéanann sé dochar do leasa tráchtála na bhfaighteoirí. I gcás deontas, áfach, d’fhonn an cleachtas reatha a choinneáil ar bun agus ionas go mbeadh trédhearcacht ann, níor cheart aon díolúine speisialta a thabhairt ón gceanglas maidir le faisnéis a fhoilsiú ar bhonn tairseach ar leith. 🡻 2018/1046 aithris 18 (34)I gcás ina bhfoilsítear sonraí pearsanta na bhfaighteoirí chun críoch trédhearcachta i dtaca le húsáid cistí de chuid an Aontais agus rialú nósanna imeachta um dhámhachtain, ba cheart na faighteoirí sin a chur ar an eolas faoin bhfoilsiú sin agus faoina gcearta agus faoi na nósanna imeachta is infheidhme chun na cearta sin a fheidhmiú, i gcomhréir le Rialachán (AE) 2018/1725 (CE) Uimh. 45/2001 agus Rialachán (AE) 2016/679 ó Pharlaimint na hEorpa agus ón gComhairle. 🡻 2018/1046 aithris 19 (35)Chun a áirithiú go ndéanfar prionsabal na córa comhionainne a urramú do gach faighteoir, ba cheart faisnéis a bhaineann le daoine nádúrtha a fhoilsiú freisin i gcomhréir leis an oibleagáid atá ar na Ballstáit trédhearcacht mhór i dtaca le conarthaí a áirithiú os cionn na dtairseach a leagtar síos i dTreoir 2014/24/AE ó Pharlaimint na hEorpa agus ón gComhairle. 🡻 2018/1046 aithris 20 ⇨ nua (36)I gcás bainistiú indíreach agus comhroinnte, ba cheart do na daoine, na heintitis nó na comhlachtaí ainmnithe a mbeadh na cistí Aontais á gcur chun feidhme acu faisnéis a chur ar fáil faoi fhaighteoirí agus faoi fhaighteoirí deiridh. I gcás bainistiú comhroinnte, ba cheart an fhaisnéis a fhoilsiú i gcomhréir le rialacha a bhaineann go sonrach le hearnáil faoi leith. ⇨Ballstáit a fhaigheann agus a chuireann cistí de chuid an Aontais chun feidhme faoi bhainistiú díreach, ba cheart dóibh faisnéis a chur ar fáil faoina bhfaighteoirí i gcomhréir leis an Rialachán seo. ⇦ Ba cheart don Choimisiún faisnéis a chur ar fáil faoi shuíomh gréasáin amháin, lena n‑áirítear tagairt dá sheoladh, áit ar féidir an fhaisnéis faoi fhaighteoirí agus faoi fhaighteoirí deiridh a aimsiú.

🡻 2018/1046 aithris 21 (37)Ionas gur soléite na sonraí a bhaineann leis na hionstraimí airgeadais arna gcur chun feidhme faoi bhainistiú díreach agus indíreach agus ionas gur trédhearcaí na sonraí sin, is iomchuí gach ceanglas tuairiscithe a chumasc in aon doiciméad oibre amháin a bheadh ag gabháil leis an dréachtbhuiséad. ⇩ nua (38)Chun trédhearcacht a áirithiú, dúbláil a sheachaint agus uainiú an tuairiscithe a ailíniú le hinfhaighteacht na sonraí ábhartha, ba cheart an fhaisnéis faoi ráthaíochtaí buiséadacha, faoin gciste coiteann soláthairtí agus faoi dhliteanais theagmhasacha a athghrúpáil faoi na trí chatagóir sin agus a chur i láthair ar bhealach cuimsitheach sna tuarascálacha faoi seach. (39)Chun an trédhearcacht agus an cruinneas a mhéadú agus tuairisciú á dhéanamh, ba cheart a áireamh san fhaisnéis maidir le hionstraimí airgeadais a chuirtear i láthair sa doiciméad oibre atá curtha i gceangal leis an dréachtbhuiséad faisnéis maidir le caillteanais réadaithe ó shócmhainní. (40)Chun a áirithiú go mbeidh sioncrónú ann leis an amlíne chun an ráiteas ar mheastacháin a ghlacadh, ba cheart an doiciméad oibre maidir le beartas tógála an Choimisiúin a chur i gceangal leis an dréachtbhuiséad. 🡻 2018/1046 aithris 22 (oiriúnaithe) (41)D’fhonn dea-chleachtais a chur chun cinn maidir le cur chun feidhme Chiste Forbraíochta Réigiúnaí na hEorpa (CFRE), Chiste Sóisialta na hEorpa (CSE), an Chiste Chomhtháthaithe, an Chiste Eorpaigh Talmhaíochta um Fhorbairt Tuaithe (CETFT), agus an Chiste Eorpaigh Mhuirí, agus Iascaigh ⌦ agus Dobharshaothraithe ⌫ (CEMI ⌦ CEMID ⌫ ), agus an Chiste Eorpaigh um Ráthaíocht Talmhaíochta (CERT), ba cheart don Choimisiún, chun críoch faisnéise, bheith ábalta treoir neamhcheangailteach mhodheolaíoch a chur ar fáil do chomhlachtaí atá freagrach as gníomhaíochtaí a bhainistiú agus a rialú ina leagfar amach cur chuige agus straitéis rialaithe dá chuid féin, lena n‑áirítear seicliostaí, agus samplaí dea-chleachtais. Is ceart an treoir sin a nuashonrú cibé uair is gá. ⇩ nua (42)Is gá a cheadú aon ús nó aon mhuirear eile atá dlite ar mhéideanna na bhfíneálacha, na bpionós eile nó na smachtbhannaí a cealaíodh nó a laghdaíodh, lena n‑áirítear aon toradh diúltach a bhaineann leis na méideanna sin, a asbhaint d’ioncam bhuiséad ginearálta an Aontais. An prionsabal ginearálta i dtaca le hathbhunú chuig an staid ina raibh sé roimhe sin (restitutio in integrum) is infheidhme maidir le fíneálacha, pionóis eile nó smachtbhannaí a fhorchuireann institiúidí an Aontais agus a gcealaíonn nó a laghdaíonn an Chúirt Bhreithiúnais ina dhiaidh sin iad, chun an prionsabal sin a chomhlíonadh, is gá foráil a dhéanamh nach ndéanfar aon toradh diúltach ar mhéid na bhfíneálacha, na bpionós eile nó na smachtbhannaí arna mbailiú go sealadach ag institiúidí an Aontais a asbhaint den mhéid atá le haisíoc. Chun an gnóthas a chúiteamh as gan a bheith in ann tairbhiú d’airgead ón dáta a d’íoc sé an fhíneáil go sealadach leis an gCoimisiún go dtí dáta na haisíocaíochta, ba cheart an méid a aisíoctar a mhéadú le hús ar an ráta a chuireann an Banc Ceannais Eorpach i bhfeidhm maidir lena phríomhoibríochtaí athmhaoiniúcháin agus aon phointe céatadáin go leith curtha leis mar chúiteamh leordhóthanach le haghaidh an ghnóthais i gcásanna den sórt sin, lena n‑eisiatar an gá atá le ráta úis eile a chur i bhfeidhm maidir leis an méid sin. Thairis sin, comhfhreagraíonn an ráta sin don ráta úis is infheidhme i ndáil leis an bhféichiúnaí i gcás ina roghnaíonn an féichiúnaí íocaíocht fíneála, pionóis eile nó smachtbhanna a chur siar, agus foráiltear leis ráthaíocht airgeadais seachas íocaíocht. Chun sreabhadh airgid leordhóthanach a áirithiú chun na tríú páirtithe lena mbaineann a chúiteamh as gan a bheith in ann tairbhiú d’airgead sna cásanna dá dtagraítear in Airteagal 109(4), is gá foráil a dhéanamh maidir leis na méideanna a gheofar trí fhíneálacha, trí phionóis eile nó trí smachtbhannaí agus aon ús fabhraithe nó aon ioncam eile a ghinfidh siad a iontráil sa bhuiséad faoi dheireadh na bliana airgeadais ina dhiaidh sin. (43)I bhfianaise an mhéadaithe ar an méid oibríochtaí iasachtaíochta agus iasachtaithe a dhéanann an Coimisiún thar ceann an Aontais chun an téarnamh ó phaindéim COVID‑19 a mhaoiniú, ba cheart an trédhearcacht maidir leis na hoibríochtaí sin a fheabhsú a thuilleadh. Chun aghaidh a thabhairt ar chastacht mhéadaithe na n‑oibríochtaí sin agus chun infheictheacht níos fearr i dtaca lena n‑ábhar a áirithiú, ba cheart forbhreathnú cuimsitheach ar oibríochtaí iasachtaíochta agus iasachtaithe a dhéanann an Coimisiún a chur leis an doiciméad atá curtha i gceangal leis an roinn den bhuiséad a bhaineann leis an gCoimisiún. 🡻 2018/1046 aithris 23 <oiriúnaithe> (44)Is iomchuí foráil a dhéanamh maidir leis an bhféidearthacht a bheith ag institiúidí an Aontais comhaontuithe ar leibhéal seirbhíse a thabhairt i gcrích le chéile chun gur fusa a leithreasuithe a chur chun feidhme agus maidir leis an bhféidearthacht freisin comhaontuithe den sórt sin a thabhairt i gcrích idir ranna de chuid institiúidí an Aontais, comhlachtaí de chuid an Aontais, oifigí Eorpacha, comhlachtaí nó daoine a gcuirtear de chúram orthu gníomhaíochtaí sonracha a chur chun feidhme sa chomhbheartas eachtrach agus slándála (CBES) de bhun Theideal V de Chonradh an Aontais Eorpaigh (CAE) agus Oifig Ard‑Rúnaí Bhord Gobharnóirí na Scoileanna Eorpacha maidir le soláthar seirbhísí, soláthar táirgí nó cur i gcrích oibreacha nó conarthaí tógála. ⇩ nua (45)Ar chúiseanna a bhaineann le deimhneacht dhlíthiúil, is gá a shoiléiriú go n‑áirítear leis an dlí is infheidhme, faoina bhfuil aon ghníomhaíocht iomchuí le déanamh maidir le coinbhleachtaí leasa, dlí an Aontais agus an dlí náisiúnta a bhaineann le coinbhleachtaí leasa.

(46)Chun cuimsitheacht a mhéadú, comhlachtaí dlí phríobháidigh nó comhlachtaí dlí AE atá bunaithe i mBallstát agus atá incháilithe chun é a chur de chúram orthu, i gcomhréir le rialacha earnáilsonracha, cistí de chuid an Aontais nó ráthaíochtaí buiséadacha a chur chun feidhme, ba cheart iad a chur leis an liosta eintiteas faoi phointe (c) den chéad fhomhír d’airteagal 62(1), a mhéid atá siad á rialú ag comhlachtaí dlí phoiblí nó ag comhlachtaí dlí phríobháidigh a bhfuil misean seirbhíse poiblí acu atá incháilithe faoi bhainistiú indíreach, agus a thugtar ráthaíochtaí buiséadacha leordhóthanacha dóibh. I gcás nach dtairbhíonn comhlachtaí dlí phríobháidigh nó comhlachtaí dlí AE de thacaíocht airgeadais arna cur ar fáil ag Ballstát, ba cheart ráthaíochtaí airgeadais leordhóthanacha a bheith i bhfoirm dliteanas comhpháirteach agus leithleach ó na comhlachtaí rialúcháin nó ráthaíochtaí airgeadais coibhéiseacha. 🡻 2018/1046 aithris 24 <oiriúnaithe> (47)Is iomchuí an nós imeachta a leagan síos lena gcuirfear ar bun oifigí Eorpacha nua agus lena ndéanfar idirdhealú ar chúraimí éigeantacha agus cúraimí neamhéigeantacha na n‑oifigí sin. Ba cheart féidearthacht a thabhairt isteach d’institiúidí an Aontais, do chomhlachtaí de chuid an Aontais agus d’oifigí Eorpacha eile cumhachtaí an oifigigh údarúcháin a tharmligean chuig stiúrthóir oifige Eorpaí. Ina theannta sin, ba cheart go mbeadh an fhéidearthacht ag oifigí Eorpacha comhaontuithe ar leibhéal seirbhíse a thabhairt i gcrích maidir le soláthar seirbhísí, soláthar táirgí nó cur i gcrích oibreacha nó conarthaí tógála. Is iomchuí rialacha sonracha a leagan amach maidir le taifid chuntasaíochta a tharraingt suas, forálacha lena dtugtar údarú d’oifigeach cuntasaíochta an Choimisiúin cuid dá chúraimí a tharmligean chuig baill foirne sna hoifigí sin chomh maith le nósanna imeachta oibriúcháin do chuntais bhainc a bhféadfadh údarú a bheith ag an gCoimisiún iad a oscailt in ainm na hoifige Eorpaí. 🡻 2018/1046 aithris 25 <oiriúnaithe> (48)Chun costéifeachtúlacht na ngníomhaireachtaí feidhmiúcháin a fheabhsú agus i bhfianaise na taithí praiticiúla a fuarthas le comhlachtaí eile de chuid an Aontais, ba cheart go bhféadfaí cúraimí uile oifigeach cuntasaíochta na gníomhaireachta feidhmiúcháin, nó cuid de na cúraimí sin, a chur faoi chúram oifigeach cuntasaíochta an Choimisiúin. 🡻 2018/1046 aithris 26 (49)Ar chúiseanna a bhaineann le deimhneacht dhlíthiúil, is gá a shoiléiriú go ngníomhaíonn stiúrthóirí gníomhaireachtaí feidhmiúcháin trí tharmligean agus leithreasuithe oibriúcháin na gclár arna dtarmligean chuig a ngníomhaireacht á mbainistiú acu. Chun go mbainfí an leas is mó as gnóthachain éifeachtúlachta mar thoradh ar an lárú domhanda ar sheirbhísí áirithe tacaíochta, ba cheart a fhoráil go sainráite go bhfuil an fhéidearthacht ann do ghníomhaireachtaí feidhmiúcháin caiteachais riaracháin a chur chun feidhme. 🡻 2018/1046 aithris 27 (50)Is gá rialacha a shocrú maidir le cumhachtaí agus freagrachtaí gníomhaithe airgeadais, go háirithe oifigigh údarúcháin agus oifigigh chuntasaíochta. 🡻 2018/1046 aithris 28 (51)Ba cheart Parlaimint na hEorpa, an Chomhairle, an Chúirt Iniúchóirí agus oifigeach cuntasaíochta an Choimisiúin a chur ar an eolas faoi cheapachán oifigigh údarúcháin trí tharmligean, ceapachán iniúchóra inmheánaigh agus ceapachán oifigigh cuntasaíochta, nó faoi fhoirceannadh dhualgas na ndaoine sin, laistigh de 2 sheachtain ón gceapachán nó ón bhfoirceannadh sin. 🡻 2018/1046 aithris 29 (52)Ba cheart freagracht iomlán a bheith ar oifigigh údarúcháin as na hoibríochtaí ioncaim agus caiteachais go léir arna gcur i gcrích faoina n‑údarás, agus as córais rialaithe inmheánaigh, agus ba cheart iad a bheith cuntasach as a mbearta, lena n‑áirítear, nuair is gá, trí imeachtaí araíonachta.

🡻 2018/1046 aithris 30 (53)Ba cheart na cúraimí, na freagrachtaí agus prionsabail na nósanna imeachta atá le hurramú ag na hoifigigh údarúcháin a leagan síos freisin. Ba cheart do na hoifigigh údarúcháin trí tharmligean a áirithiú go bhfaighidh na hoifigigh údarúcháin trí fho-tharmligean agus a gcuid ball foirne faisnéis agus traenáil maidir leis na caighdeáin rialaithe agus na modhanna agus teicnící faoi seach agus go nglacfar bearta chun a áirithiú go bhfeidhmeoidh, mar is cóir, an córas rialaithe. Ba cheart don oifigeach údarúcháin trí tharmligean cuntas a thabhairt chuig a institiúid nó a hinstitiúid de chuid an Aontais ar fheidhmiú na ndualgas i bhfoirm tuarascáil bhliantúil. Ba cheart a bheith san áireamh sa tuarascáil sin an fhaisnéis airgeadais agus bhainistíochta atá riachtanach chun tacú le dearbhú urrúis an oifigigh sin maidir le feidhmiú a chuid dualgas féin, lena n‑áirítear faisnéis faoi fheidhmíocht fhoriomlán na n‑oibríochtaí a dhéantar. Ba cheart na doiciméid tacaíochta a bhaineann leis na hoibríochtaí a dhéantar a choimeád ar feadh 5 bliana ar a laghad. Maidir leis na foirmeacha éagsúla de nósanna imeachta idirbheartaíochta do dhámhachtain conarthaí poiblí, ba cheart tuarascáil speisialta ón oifigeach údarúcháin trí tharmligean a chur chuig an institiúid de chuid an Aontais lena mbaineann agus tuarascáil ón institiúid sin a chur chuig Parlaimint na hEorpa agus chuig an gComhairle ina leith, ós rud é gur maolú ó na gnáthnósanna imeachta um dhámhachtain atá i gceist leis na nósanna imeachta sin. 🡻 2018/1046 aithris 31 (54)Ba cheart an ról dúbailte, a bhíonn ag Cinn thoscaireachtaí an Aontais, agus a bhíonn ag a gcuid ionadaithe nuair nach mbíonn siadsan ann, mar oifigigh údarúcháin trí fho-tharmligean don tSeirbhís Eorpach Gníomhaíochta Seachtraí (SEGS) agus, maidir le leithreasuithe oibriúcháin, don Choimisiún, ba cheart an ról sin a chur san áireamh. 🡻 2018/1046 aithris 32 (55)Ba cheart tarmligean cumhachtaí um chur chun feidhme buiséid ag an gCoimisiún a bhaineann le leithreasuithe oibriúcháin a rannóige féin den bhuiséad chuig Leas‑Chinn thoscaireachtaí an Aontais a bheith srianta do na cásanna sin ina bhfuil fíorghá le comhlíonadh na gcúraimí sin ag Leas‑Chinn thoscaireachtaí an Aontais ar mhaithe le leanúnachas gnó nuair nach mbíonn Cinn thoscaireachtaí an Aontais i láthair. Níor cheart Leas‑Chinn thoscaireachtaí an Aontais bheith ábalta na cumhachtaí sin a fheidhmiú ar bhonn córasach ná ar chúiseanna a bhaineann le roinnt inmheánach na hoibre. 🡻 2018/1046 aithris 33 (56)Ba cheart an t‑oifigeach cuntasaíochta a bheith freagrach fós as cur chun feidhme ceart na n‑íocaíochtaí, as bailiú ioncaim agus as aisghabháil na méideanna is infhaighte. Ba cheart don oifigeach cuntasaíochta an cisteán, na cuntais bhainc agus comhaid tríú páirtí a bhainistiú, na cuntais a choimeád agus a bheith freagrach as ráitis airgeadais na hinstitiúide de chuid an Aontais a dhréachtú. Is é oifigeach cuntasaíochta an Choimisiúin an t‑aon duine amháin ar cheart go mbeadh sé de cheart aige rialacha cuntasaíochta agus cairteacha comhchuibhithe na gcuntasóirí a leagan síos, agus ba cheart d’oifigigh chuntasaíochta na n‑institiúidí eile de chuid an Aontais na nósanna imeachta cuntasaíochta is infheidhme ina n‑institiúidí féin a leagan síos. 🡻 2018/1046 aithris 34 (57)Ba cheart freisin na socruithe um cheapadh an oifigigh cuntasaíochta agus foirceannadh a chuid dualgas a bhunú freisin. 🡻 2018/1046 aithris 35 (58)Ba cheart don oifigeach cuntasaíochta nósanna imeachta a bhunú chun a áirithiú nach mbeadh na cuntais arna n‑oscailt i ngeall ar cheanglais bainistíochta cisteáin agus na cuntais óinchiste, nach mbeidís ar dochar. ⇩ nua (59)An modh íocaíochta atá údaraithe chun an cisteán a bhainistiú, is iomchuí é sin a ailíniú leis na modhanna íocaíochta nua-aimseartha, lena n‑áirítear cártaí creidmheasa agus tiachóga leictreonacha.

(60)Íocaíochtaí ó thoscaireachtaí an Aontais tríd na rialacha caighdeánacha maidir le oibríochtaí buiséadacha, cisteáin (‘nósanna imeachta buiséadacha’) agus cuntasaíochta, ós rud é go ndéantar níos mó díobh tríd an gcisteán lárnach agus, dá thoradh sin, go bhfuil laghdú tagtha ar an líon idirbheart agus ar na méideanna a íoctar trí chuntais óinchiste, is iomchuí simpliú a dhéanamh ar na rialacha maidir le cuntais óinchiste a chruthú, a riar agus a rialú. 🡻 2018/1046 aithris 36 (61)Ba cheart na coinníollacha um chuntais óinchiste a úsáid, córas bainistíochta ar eisceacht ó ghnáthnósanna imeachta buiséadacha é agus nach mbaineann ach le méideanna teoranta, a leagan síos, agus ba cheart cúraimí agus freagrachtaí riarthóirí na n‑óinchistí, chomh maith le cúraimí agus freagrachtaí an oifigigh údarúcháin agus an oifigigh cuntasaíochta i ndáil le rialú cuntas óinchiste, a leagan amach. Ba cheart an Chúirt Iniúchóirí a chur ar an eolas faoi aon riarthóir óinchiste a cheapfar. Ar chúiseanna éifeachtúlachta, ba cheart cuntais óinchiste a bhunú i dtoscaireachtaí an Aontais le haghaidh leithreasuithe ó na codanna den bhuiséad araon a bhaineann leis an gCoimisiún agus le SEGS. Is iomchuí freisin, faoi choinníollacha sonracha, úsáid cuntas óinchiste a cheadú i dtoscaireacht an Aontais chun méideanna teoranta a íoc trí bhíthin nósanna imeachta buiséadacha. Maidir le riarthóirí óinchistí a cheapadh, ba cheart go mbeadh an fhéidearthacht ann iad sin a roghnú freisin ó fhoireann arna fostú ag an gCoimisiún i réimse na cabhrach um bainistiú géarchéime agus oibríochtaí cabhrach daonnúla aon uair nach mbíonn baill foirne de chuid an Choimisiúin ar fáil a thagann faoi Rialacháin Foirne Oifigigh an Aontais Eorpaigh agus Coinníollacha Fostaíochta Sheirbhísigh Eile an Aontais Eorpaigh, lena leagtar síos i Rialachán (CEE, Euratom, CEGC) Uimh. 259/68 ón gComhairle (‘Rialacháin Foirne’). 🡻 2018/1046 aithris 37 (62)Chun an staid i réimse na cabhrach um bainistiú géarchéime agus na n‑oibríochtaí cabhrach daonnúla nuair nach mbíonn baill foirne de chuid an Choimisiúin a thagann faoi na Rialacháin Foirne ar fáil a chur san áireamh, chomh maith leis na deacrachtaí teicniúla a bhaineann le síniú an oifigigh údarúcháin atá freagrach a fháil do gach gealltanas dlíthiúil, ba cheart a cheadú do na baill foirne atá fostaithe ag an gCoimisiún sa réimse sin gealltanais dhlíthiúla ar luach an‑íseal suas go EUR 2500 a dhéanamh atá nasctha leis na híocaíochtaí arna ndéanamh ó chuntais óinchiste, agus a cheadú do Chinn Thoscaireachtaí an Aontais nó dá n‑ionadaithe gealltanais dhlíthiúla a shíniú faoi threoir oifigeach údarúcháin an Choimisiúin atá freagrach. 🡻 2018/1046 aithris 38 <oiriúnaithe> (63)Nuair a bheidh cúraimí agus freagrachtaí gníomhairí airgeadais sainithe, ní fhéadfar iad a bheith faoi dhliteanas ach amháin faoi na coinníollacha a leagtar síos sna Rialacháin Foirne. Is in institiúidí de chuid an Aontais a bunaíodh sainphainéil um neamhrialtachtaí airgeadais de bhun Rialachán (AE, Euratom) Uimh. 966/2012. Mar gheall ar líon teoranta na gcásanna arna gcur faoina mbráid agus ar mhaithe le héifeachtúlacht, áfach, is iomchuí a gcuid feidhmeanna a aistriú chuig painéal idirinstitiúideach arna bhunú de bhun an Rialacháin seo (‘an painéal’). Ba cheart an painéal a chur ar bun chun iarrataí a mheas agus moltaí a thabhairt uaidh faoin ngá le cinntí a ghlacadh maidir le pionóis airgeadais a eisiamh agus a fhorchur arna gcur faoina bhráid ag an gCoimisiún nó ag institiúidí agus comhlachtaí eile de chuid an Aontais, gan dochar dá neamhspleáchas riarthach i dtaca lena mbaill foirne. Tá an t‑aistriú sin dírithe freisin ar dhúbailt a sheachaint agus an baol go mbeadh moltaí nó tuairimí ag teacht salach ar a chéile a mhaolú, i gcásanna ina mbeadh oibreoir eacnamaíoch agus ball foirne institiúide nó comhlachta de chuid an Aontais araon i gceist. Is gá an nós imeachta a choimeád trína bhféadfaidh oifigeach údarúcháin deimhniú a lorg maidir le Treoir a mheasann an t‑oifigeach sin a bheith mírialta nó i gcoinne phrionsabal na bainistíochta fónta airgeadais, agus mar sin go scaoilfear ó aon dliteanas é. Ba cheart ballraíocht an phainéil sin a athrú nuair a bheidh an ról sin á chomhlíonadh aige. Níor cheart cumhachtaí imscrúdaitheacha a bheith ag an bpainéal. 🡻 2018/1046 aithris 39 ⇨ nua (64)Maidir le hioncam, is gá aghaidh a thabhairt ar choigeartuithe diúltacha ar acmhainní dílse a chumhdaítear faoin Rialachán ón gComhairle (AE, Euratom) Uimh. 609/2014 ⇨ , Rialachán (AE, Euratom) Uimh. 2021/770 ón gComhairle agus Rialachán (AE), Euratom) [XXX] ón gComhairle maidir leis na modhanna agus an nós imeachta chun acmhainní dílse a chur ar fáil bunaithe ar an gCóras Trádála Astaíochtaí, ar an Sásra Coigeartaithe Carbóin ar Theorainneacha agus ar bhrabúis ath‑leithdháilte agus ar na bearta chun riachtanais airgid a chomhlíonadh ⇦ . Ach amháin i gcás na n‑acmhainní dílse, is gá na cúraimí reatha agus na rialuithe atá faoi chúram na n‑oifigeach údarúcháin a choimeád ag céimeanna éagsúla an nós imeachta: meastachán ar na méideanna is infhaighte a shocrú, orduithe aisghabhála a eisiúint, seoladh an nóta dochair lena chur in iúl don fhéichiúnaí gur socraíodh an méid is infhaighte agus an cinneadh, nuair is gá, teidlíocht a tharscaoileadh faoi réir critéir lena ráthaítear go bhfuiltear ag cloí le bainistíocht fhónta airgeadais chun bailiú éifeachtúil ioncaim a áirithiú. 🡻 2018/1046 aithris 40 (65)Ba cheart don oifigeach údarúcháin a bheith in ann aisghabháil ar mhéid a socraíodh mar mhéid is infhaighte a tharscaoileadh go hiomlán nó i bpáirt má tá an féichiúnaí faoi réir aon cheann de na himeachtaí dócmhainneachta arna sainiú i Rialachán (AE) 2015/848 ó Pharlaimint na hEorpa agus ón gComhairle, go háirithe i gcásanna comhshocraíochtaí breithiúnacha, imshocraíochtaí agus imeachtaí cosúil leo sin. 🡻 2018/1046 aithris 41 (66)Ba cheart forálacha sonracha maidir le nósanna imeachta um meastachán ar an méid is infhaighte a choigeartú nó a laghdú go nialas a leagan síos.

🡻 2018/1046 aithris 42 (67)Ní mór soiléiriú a thabhairt maidir le cén t‑am go díreach a gcuirfear isteach sa bhuiséad suimeanna a fhaightear mar fhíneálacha, pionóis agus smachtbhannaí eile, mar aon le hús fabhraithe nó ioncam eile arna ghiniúint dá mbarr. 🡻 2018/1046 aithris 43 (68)Mar gheall ar na forbairtí sna margaí airgeadais le deireanas agus an ráta úis a chuireann an Banc Ceannais Eorpach (BCE) i bhfeidhm ar a chuid príomhoibríochtaí athmhaoiniúcháin, is gá athbhreithniú a dhéanamh ar na forálacha a bhaineann leis an ráta úis le haghaidh fíneálacha nó pionóis eile agus foráil a dhéanamh le haghaidh rialacha i gcás ina mbíonn ráta úis diúltach ann. 🡻 2018/1046 aithris 44 (69)Chun cineál sonrach na méideanna is infhaighte a léiriú, méideanna atá comhdhéanta d’fhíneálacha nó de phionóis eile arna bhforchur ag Institiúidí an Aontais faoi CFAE nó faoin gConradh ag bunú an Chomhphobail Eorpaigh do Fhuinneamh Adamhach (Conradh Euratom), is gá forálacha sonracha a thabhairt isteach i leith na rátaí úis is infheidhme maidir le méideanna atá dlite ach nach bhfuil íoctha fós, i gcás go méadódh Cúirt Bhreithiúnais an Aontais Eorpaigh na méideanna sin. 🡻 2018/1046 aithris 45 (70)Ba cheart na rialacha maidir le haisghabháil a shoiléiriú agus a neartú. Go háirithe, ba cheart a shonrú go bhfuil an t‑oifigeach cuntasaíochta le méideanna a aisghabháil trína gcúiteamh freisin i gcoinne méideanna atá dlite don fhéichiúnaí ag gníomhaireacht feidhmiúcháin agus an buiséad á chur chun feidhme aici. 🡻 2018/1046 aithris 46 (71)D’fhonn deimhneacht dhlíthiúil agus trédhearcacht a áirithiú, ba cheart rialacha a bhaineann leis na sprioc-amanna ina bhfuil nóta dochair le seoladh a leagan síos. ⇩ nua (72)Chun bainistíocht fhónta airgeadais a áirithiú agus chun aisghabháil éifeachtúil éileamh de chuid an Aontais a ráthú, is gá d’oifigeach cuntasaíochta an Choimisiúin a bheith in ann brath ar an gcúnamh ó na Ballstáit chun fógra a thabhairt i leith éilimh de chuid an Aontais agus chun iad a aisghabháil. Ba cheart an cúnamh sin a thabhairt ar bhealach comhchosúil leis an gcúnamh idir na Ballstáit chun fógra a thabhairt i leith a n‑éileamh agus chun iad a aisghabháil de bhun Threoir 2010/24/AE ón gComhairle. Ní hamháin gur cheart é a bheith de chuspóir ag an gcúnamh aisghabháil a cheadú i gcás ina bhfuil sócmhainní móra ag an bhféichiúnaí, ach faisnéis leordhóthanach agus iontaofa a sholáthar don oifigeach cuntasaíochta freisin i gcásanna dhócmhainneacht an fhéichiúnaí ionas gur féidir cinneadh maidir le tarscaoileadh a ghlacadh chun aisghabháil a tharscaoileadh i gcásanna ina bhfuil an féichiúnaí dócmhainneach nó i gcásanna nach féidir an féichiúnaí a aimsiú. An cúnamh maidir le fógra a thabhairt don fhéichiúnaí ón mBallstát, ba cheart é sin a dhéanamh i gcomhréir leis na nósanna imeachta náisiúnta is infheidhme. Ba cheart a áireamh leis, ní hamháin na cinntí infhorfheidhmithe de bhun Airteagal 299 den Chonradh ar Fheidhmiú an Aontais Eorpaigh (CFAE), ach na gníomhartha ullmhúcháin roimh chinneadh den sórt sin a ghlacadh freisin, lena n‑áirítear an fógra i leith nótaí dochair, meabhrúcháin agus litreacha fógra fhoirmiúil agus bearta réamhchúraim chun cearta an Aontais a chosaint i gcásanna inar glacadh cinntí infhorfheidhmithe ach nár tugadh fógra ina leith go fóill nó i gcásanna ina bhfuiltear ag fanacht leis an ordú chun é a fhorfheidhmiú a chur i gceangal de bhun Airteagal 299 CFAE. Ba cheart na mionsonraí maidir leis an gcúnamh sin a leagan síos i gcomhaontú idir an Coimisiún agus na Ballstáit, bíodh sé go déthaobhach nó go hiltaobhach. Mar sin féin, beidh an oibleagáid maidir leis an gcúnamh sin a sholáthar fós ann, fiú mura sínítear aon chomhaontú den sórt sin. 🡻 2018/1046 aithris 47 <oiriúnaithe>

(73)Chun bainistíocht sócmhainní a dhaingniú agus chun féachaint le luach saothair airgeadais a bhaint amach chomh maith, is gá méideanna a bhaineann le fíneálacha, le pionóis eile nó le smachtbhannaí arna bhforchur faoi CFAE nó faoi Chonradh Euratom, ar nós fíneálacha iomaíochta a mbeifí ag cur ina gcoinne, a bhailiú go sealadach agus a infheistiú i sócmhainní airgeadais, agus cinneadh a dhéanamh faoin mbrabús orthu a shannadh. Toisc nach é an Coimisiún an t‑aon institiúid amháin de chuid an Aontais a bhfuil sé de cheart aige fíneálacha, pionóis eile nó smachtbhannaí a fhorchur, is gá forálacha a leagan síos a bhaineann leis na fíneálacha, na pionóis eile nó na smachtbhannaí sin arna bhforchur ag institiúidí eile de chuid an Aontais agus rialacha a leagan síos maidir lena n‑aisghabháil, rialacha ba cheart a bheith coibhéiseach leo sin is infheidhme maidir leis an gCoimisiún. 🡻 2018/1046 aithris 48 (74)Chun a áirithiú go mbeidh an fhaisnéis uile is gá ag an gCoimisiún chun cinntí maoiniúcháin a ghlacadh, is gá na ceanglais íosta le haghaidh inneachar na gcinntí maoiniúcháin maidir le deontais, soláthar, cistí iontaobhais de chuid an Aontais maidir le gníomhaíochtaí seachtracha (‘cistí iontaobhais de chuid an Aontais’), duaiseanna, ionstraimí airgeadais, saoráidí measctha nó ardáin mheasctha agus ráthaíochtaí buiséadacha a leagan síos. Ag an am céanna, chun go mbeidh dearcadh níos fadtéarmaí ag na faighteoirí ionchasacha, is gá cead a thabhairt na cinntí maoiniúcháin a ghlacadh ar feadh níos mó ná 1 bhliain airgeadais amháin agus é á shonrú ag an am céanna go bhfuil an cur chun feidhme faoi réir ag leithreasuithe buiséid a bheith ar fáil don bhliain ábhartha airgeadais. Thairis sin, is gá líon na n‑eilimintí a bhíonn de dhíth don Chinneadh maoiniúcháin a laghdú. Ag an am céanna, i gcomhréir le haidhm an tsimplithe, ba cheart an cinneadh maoiniúcháin a bheith ina chlár oibre bliantúil nó ina chlár oibre ilbhliantúil. Toisc go bhfuil ranníocaíochtaí leis na comhlachtaí de chuid an Aontais dá dtagraítear in Airteagal 70 agus Airteagal 71 bunaithe sa bhuiséad cheana féin, níor cheart é a bheith de cheangal cinneadh sonrach maoiniúcháin a ghlacadh ina leith sin. 🡻 2018/1046 aithris 49 <oiriúnaithe> (75)Maidir le caiteachas, ba cheart an gaol idir cinntí maoiniúcháin, gealltanais bhuiséadacha fhoriomlána agus gealltanais bhuiséadacha aonair, chomh maith le coincheapa an ghealltanais bhuiséadaigh agus dhlíthiúil a shoiléiriú chun creat soiléir a bhunú do na céimeanna éagsúla de chur chun feidhme an bhuiséid. 🡻 2018/1046 aithris 50 (76)Chun líon na ngealltanas dlíthiúil arna ndéanamh ag toscaireachtaí agus ionadaíochtaí de chuid an Aontais, go háirithe, agus luaineacht sa ráta malairte a bhíonn i gceist leo a chur san áireamh, ba cheart go bhféadfaí gealltanais shealadacha bhuiséadacha a dhéanamh freisin i gcásanna nuair is eol an méid atá i gceist agus cé hé an t‑íocaí deireanach. ⇩ nua (77)Chun an Ciste Eorpach um Ráthaíocht Talmhaíochta (CERT) a ailíniú leis na nósanna imeachta cuntasaíochta agus buiséadacha ginearálta a luaithe is féidir go teicniúil, ba cheart a cheadú leanúint ar aghaidh le gealltanais bhuiséadacha aonair chun íocaíochta a dhéanamh, gan aon ghá gealltanas sealadach foriomlán a dhéanamh ar dtús chun na híocaíochtaí a dhéanamh agus gealltanais aonair a dhéanamh ina dhiaidh sin laistigh de thréimhse suas le 2 mhí, nó, faoi choinníollacha áirithe, laistigh de thréimhse níos faide. Thairis sin, ionas gur féidir leanúint ar aghaidh le gealltanais bhuiséadacha aonair agus le híocaíochtaí le haghaidh na chéad mhíosa den bhliain airgeadais i mí na Nollag, ba cheart gnáthchaiteachas bainistíochta le haghaidh CERT a chur leis na cineálacha caiteachais a dtugtar údarú d’íocaíochtaí a dhéantar roimh ré ina leith. 🡻 2018/1046 aithris 51 (78)Maidir le tíopeolaíocht na n‑íocaíochtaí ar féidir le hoifigigh údarúcháin iad a dhéanamh, ba cheart soiléiriú a sholáthar ar na cineálacha éagsúla íocaíochta, i gcomhréir le prionsabal na bainistíochta fónta airgeadais. Ba cheart soiléiriú breise a thabhairt ar na rialacha maidir le réamh‑mhaoiniú ar íocaíochtaí a imréiteach, go háirithe i gcásanna nach féidir imréiteach eatramhach a dhéanamh. Chuige sin, ba cheart forálacha oiriúnacha a bheith mar chuid de ghealltanais dhlíthiúla a dhéanfar. 🡻 2018/1046 aithris 52 (79)Ba cheart go sonrófaí sa Rialachán seo go bhfuil íocaíochtaí le déanamh laistigh de theorainneacha ama sonraithe agus, i gcás nach gcloítear leis na teorainneacha ama sin, beidh creidiúnaithe i dteideal ús mainneachtana a fháil, ús a dhéanfar a mhuirearú ar an mbuiséad, seachas i gcás na mBallstát, an Bhainc Eorpaigh Infheistíochta (BEI) agus an Chiste Eorpaigh Infheistíochta (CEI).

⇩ nua (80)Ba cheart na príomheilimintí de shonraisc leictreonacha sa soláthar poiblí a bhunú ar na rialacha a leagtar amach i dTreoir 2014/55/AE. (81)Ar mhaithe le soiléireacht, ba cheart athbhreithniú a dhéanamh ar an sainmhíniú ar thairiscintí neamhoiriúnacha sa soláthar poiblí chun tairiscintí nach bhfuil rochtain ag an oibreoir eacnamaíoch ar sholáthar dá dtagraítear in Airteagail 180, 181 agus 183 a chur san áireamh. (82)Is gá a shoiléiriú go bhféadfar conarthaí sonracha faoi chreatchonarthaí a chuirtear i gcrích le hoibreoir eacnamaíoch aonair a dhámhachtain agus a mhodhnú laistigh de theorainneacha na dtéarmaí a leagtar síos sa chreatchonradh. (83)Chun saintréithe sonracha mhargadh an eastáit réadaigh a chur san áireamh agus chun nósanna imeachta soláthair a shimpliú le haghaidh foirgneamh, ba cheart fáil réidh leis an gceanglas maidir le líon íosta iarrthóirí atá rannpháirteach sna nósanna imeachta a bheith ann. (84)Ós rud é gurb ionann na bearta poiblíochta ex ante i gcás nósanna imeachta oscailte, srianta agus iomaíocha lena mbaineann idirbheartaíocht, ba cheart a cheadú faoi choinníollacha áirithe nós imeachta idirbheartaithe a úsáid gan fógra conartha a fhoilsiú roimh ré tar éis nós imeachta iomaíoch lena mbaineann idirbheartaíocht nár éirigh leis. (85)Is gá na seirbhísí deimhnithe agus fíordheimhnithe doiciméad a sholáthraíonn nótairí a eisiamh ó raon feidhme rialacha soláthair an Rialacháin seo, ar choinníoll nach bhfuil na nósanna imeachta lena rialaítear na seirbhísí sin sa Bhallstát lena mbaineann oscailte don iomaíocht. (86)Is iomchuí foráil a dhéanamh maidir leis an bhféidearthacht nósanna imeachta idirbheartaithe a bheith ann gan foilsiú roimh ré le haghaidh seirbhísí a sholáthraíonn eagraíochtaí de chuid na mBallstát nach féidir a bheith rannpháirteach i nósanna imeachta iomaíocha. (87)Chun an chomhlíontacht a áirithiú le cásdlí na Cúirte Breithiúnais (breithiúnas na Cúirte Ginearálta i gCás T‑661/18, Securitec v an Coimisiún), ba cheart don oifigeach údarúcháin a iarraidh go ndéanfar an fhianaise maidir le critéir eisiaimh agus roghnúcháin a chur isteach roimh an gcinneadh dámhachtana. 🡻 2018/1046 aithris 53 (88)Is iomchuí na forálacha a bhaineann le bailíochtú agus údarú ar chaiteachas a chomhtháthú in aon airteagal amháin agus sainmhíniú ar ‘saoradh’ a thabhairt isteach. Toisc go ndéantar na hidirbhearta ar chórais ríomhairithe, ba cheart síniú a daingníodh go leictreonach a chur in ionad dearbhán ‘ceadaithe chun a íoctha’ a shíniú d’fhonn an cinneadh bailíochtaithe a chur in iúl, ach amháin i líon teoranta cásanna. Is gá freisin a shoiléiriú go bhfuil feidhm ag bailíochtú an chaiteachais maidir le gach costas incháilithe, lena n‑áirítear, mar a bhíonn i gceist i dtaca le réamh‑mhaoiniú a ghlanadh, costais nach bhfuil bainteach le hiarratas ar íocaíocht. 🡻 2018/1046 aithris 54 (89)Chun an chastacht a laghdú, rialacha atá ann cheana féin a chuíchóiriú agus soléiteacht an Rialacháin seo a fheabhsú, ba cheart rialacha atá i gcoiteann ag níos mó ná ionstraim cur chun feidhme buiséid amháin a bhunú. Ar na cúiseanna sin ba cheart athghrúpáil a dhéanamh ar fhorálacha áirithe, ba cheart foclaíocht agus raon feidhme forálacha eile a ailíniú agus ba cheart athrá agus crostagairtí gan ghá a bhaint. 🡻 2018/1046 aithris 55 <oiriúnaithe> (90)Ba cheart do gach institiúid de chuid an Aontais coiste um dhul chun cinn iniúchóireachta inmheánaí a bhunú a mbeidh sé mar chúram air neamhspleáchas an iniúchóra inmheánaigh a áirithiú, faireachán cáilíochta a dhéanamh ar an obair iniúchóireachta inmheánaí agus a áirithiú go gcuirfear moltaí inmheánacha agus seachtracha iniúchóireachta san áireamh go cuí, agus go ndéanfaidh seirbhísí na hinstitiúide obair leantach ina leith. Cinnfidh gach institiúid de chuid an Aontais comhdhéanamh an choiste sin um dhul chun cinn iniúchóireachta inmheánaí, agus cuirfear san áireamh féinriail eagrúcháin gach institiúide de chuid an Aontais agus an tábhacht a bhaineann le sainchomhairle neamhspleách. 🡻 2018/1046 aithris 56 <oiriúnaithe>

(91)Ba cheart béim níos mó a leagan ar fheidhmíocht agus ar thorthaí tionscadail a mhaoinítear as an mbuiséad. Dá bhrí sin, is iomchuí foirm bhreise maoiniúcháin a shainiú nach bhfuil nasctha le costais na n‑oibríochtaí ábhartha, sa bhreis ar na foirmeacha de ranníocaíochtaí an Aontais atá seanbhunaithe cheana féin (aisíocaíocht ar na costais iarbhír a tabhaíodh, costas aonaid, cnapshuimeanna agus maoiniú ar ráta comhréidh). Ba cheart an fhoirm bhreise maoiniúcháin sin a bheith bunaithe ar choinníollacha áirithe a chomhlíonadh ex ante, é sin nó a bheith bunaithe ar thorthaí a bhaint amach, arna dtomhas sin faoi threoir clocha míle a leagadh síos roimhe sin nó trí tháscairí feidhmíochta. 🡻 2018/1046 aithris 57 <oiriúnaithe> (92)I gcás ina ndéanann an Coimisiún measúnuithe ar chumas oibríochtúil agus airgeadais fhaighteoirí cistí ón Aontas nó ar na córais agus nósanna imeachta atá acu, ba cheart dó a bheith in ann dul ar iontaoibh na measúnuithe atá déanta cheana féin aige féin, ag eintitis eile, nó ag deontóirí eile amhail gníomhaireachtaí náisiúnta agus eagraíochtaí idirnáisiúnta, chun nach mbeidh measúnaithe á ndéanamh faoi dhó ar na faighteoirí céanna. Ba cheart úsáid a bhaint as an bhféidearthacht dul ar iontaoibh measúnuithe a rinne eintitis eile i gcásanna ina ndearnadh na measúnuithe sin i gcomhréir le coinníollacha atá coibhéiseach leis na coinníollacha a leagtar amach sa Rialachán seo maidir leis an modh cur chun feidhme is infheidhme. Dá bhrí sin, chun iontaoibh ar mheasúnuithe ó fhoinsí eile a chothú i measc deontóirí, ba cheart don Choimisiún aitheantas ar chaighdeáin atá inghlactha go hidirnáisiúnta nó ar dhea-chleachtais idirnáisiúnta a chur chun cinn. 🡻 2018/1046 aithris 58 (93)Ina theannta sin, is den tábhacht é cásanna a sheachaint ina ndéanfadh eintitis éagsúla iniúchadh ar fhaighteoirí cistí ón Aontas roinnt uaireanta maidir le húsáid na gcistí sin. Dá bhrí sin, ba cheart go mbeadh an fhéidearthacht ann dul ar iontaoibh iniúchtaí arna ndéanamh cheana féin ag iniúchóirí neamhspleácha ar choinníoll go bhfuil fianaise leordhóthanach ann ar a n‑inniúlacht agus ar a neamhspleáchas agus ar choinníoll go mbíonn an saothar iniúchóireachta sin bunaithe ar chaighdeáin iniúchóireachta a bhfuil glacadh leo go hidirnáisiúnta lena dtugtar urrús réasúnach, agus gur cuireadh i bhfeidhm iad ar na ráitis agus tuarascálacha airgeadais ina leagtar amach an úsáid atá le baint as an rannchuidiú sin ón Aontas. Ba cheart na hiniúchtaí sin a bheith ina mbonn leis an dearbhú foriomlán ar úsáid cistí de chuid an Aontais. Chuige sin, is den tábhacht a áirithiú go gcuirtear tuarascáil an iniúchóra neamhspleách agus doiciméadacht ábhartha ar fáil arna iarraidh sin dóibh do Pharlaimint na hEorpa, don Choimisiún, don Chúirt Iniúchóirí agus d’údaráis iniúchóireachta na mBallstát. 🡻 2018/1046 aithris 59 (94)Ionas gur féidir brath ar mheasúnaithe agus iniúchtaí agus d’fhonn an t‑ualach riarthach a laghdú do dhaoine agus eintitis atá ag fáil cistí de chuid an Aontais, is den tábhacht a áirithiú go ndéantar athúsáid ar pé faisnéis atá ar fáil cheana in institiúidí an Aontais, sna húdaráis bhainistíochta nó i gcomhlachtaí nó eintitis eile a chuireann cistí de chuid an Aontais chun feidhme d’fhonn iarrataí iolracha ar fhaighteoirí nó ar thairbhithe a sheachaint. 🡻 2018/1046 aithris 60 <oiriúnaithe> (95)Chun foráil a dhéanamh maidir le sásra don chomhar fadtéarmach le faighteoirí, ba cheart foráil a dhéanamh maidir leis an bhféidearthacht comhaontuithe comhpháirtíochta i dtaca leis an gcreat airgeadais a shíniú. Ba cheart comhpháirtíochtaí creata airgeadais a chur chun feidhme trí bhíthin deontas nó trí chomhaontuithe ranníocaíochta le daoine agus le heintitis a chuireann cistí de chuid an Aontais chun feidhme. Chun na críche sin, ba cheart inneachar íosta na gcomhaontuithe ranníocaíochta sin a shonrú. Níor cheart do chomhpháirtíochtaí creata airgeadais srianadh míchuí a chur ar rochtain ar mhaoiniú ón Aontas. 🡻 2018/1046 aithris 61 <oiriúnaithe> (96)Na coinníollacha agus nósanna imeachta maidir le ranníocaíocht de chuid an Aontais a chur ar fionraí, a fhoirceannadh nó a laghdú, ba cheart iad a chomhchuibhiú i dtaca leis na hionstraimí éagsúla cur chun feidhme buiséid amhail deontais, soláthar, bainistiú indíreach, duaiseanna, etc. Ba cheart na forais atá le fionraí, foirceannadh nó laghdú den sórt sin a shainiú. 🡻 2018/1046 aithris 62 (97)Ba cheart tréimhsí caighdeánacha a bhunú leis an Rialachán seo, tréimhsí ar ceart doiciméid a bhaineann le ranníocaíochtaí ón Aontas a bheith á gcoimeád ag faighteoirí lena linn, chun ceanglais chonarthacha éagsúla nó dhíréireacha a sheachaint agus chun a ndóthain ama a thabhairt don Choimisiún, don Chúirt Iniúchóirí agus don Oifig Eorpach Frith‑Chalaoise (OLAF) rochtain a fháil ar shonraí agus ar dhoiciméid den sórt sin agus chun na seiceálacha agus iniúchtaí ex post a dhéanamh. Ina theannta sin, ba cheart iallach a chur ar aon duine nó aon eintiteas a fhaigheann cistí de chuid an Aontais dul i mbun comhair chun leasanna airgeadais an Aontais a chosaint.

🡻 2018/1046 aithris 63 (98)Chun faisnéis leordhóthanach a sholáthar do rannpháirtithe agus d’fhaighteoirí agus chun a áirithiú go mbeadh an fhéidearthacht acu a gceart chun cosanta a fheidhmiú, ba cheart cead a thabhairt do rannpháirtithe agus d’fhaighteoirí a mbarúlacha a sheoladh isteach sula nglacfaí aon bheart a d’imreodh drochthionchar ar a gcearta agus ba cheart iad a chur ar an eolas faoi na modhanna sásaimh atá ar fáil dóibh chun agóid a dhéanamh i gcoinne beart den sórt sin. ⇩ nua (99)I gcomhthéacs nós imeachta um dhámhachtain, ní gá don oifigeach údarúcháin atá freagrach deis a thabhairt do rannpháirtí barúlacha a chur isteach i gcás ina ndiúltaítear don rannpháirtí sin ó nós imeachta um dhámhachtain. Chun deimhneacht dhlíthiúil a áirithiú, ba cheart é sin a shonrú freisin san fhoráil maidir le nósanna imeachta sáraíochta agus modhanna sásaimh. (100)I bhfianaise na timpeallachta geopholaitiúla atá ag éirí níos dúshlánaí de bharr bagairtí hibrideacha agus cibearbhagairtí atá ag athrú go tapa, mar aon leis an ngá le claochlú digiteach mar gheall ar a n